Дунё, янгиликлар: Одам жасадидан ким ўғит сифатида фойдаланмоқчи? - BBC News O'zbek\nИндонезияда президентнинг қайта сайланишига қарши намойишлар бошланди\nImage caption Индонезия\nСешанба куни Индонезия пойтахти Жакартада Жоко Видодонинг президент сифатида қайта сайланишига қарши бошланган тинч норозилик юришлари, бироз вақтдан сўнг, кенг кўламли тартибсизликларга айланиб кетган.\nОдамлар машиналарга ўт қўйиб, полицияга пиротехника маҳсулотларни ота бошлаган.\nПолиция намойишчиларни кўзни ёшлантирувчи газ билан тарқатишга уринган.\nЖакарта губернатори Аниес Басведан сўзларидан иқтибос келтирган маҳаллий матбуот тартибсизликлар оқибатида олти инсон ҳаётдан кўз юмгани ва 200 нафар одам жароҳатланганини хабар қилган.\nКеча эълон қилинган президентлик сайлови натижалари жаноб Видодонинг ўз лавозимини сақлаб қолганини кўрсатган эди.\nБош Сайлов Комиссияси Жоко Видодонинг 55.5 фоиз овоз билан президентлик сайловида ғолиб чиққанини маълум қилган.\nБи-би-си Индонезия Хизматига кўра, натижалар эълон қилинишидан зум ўтмай минглаб одамлар Бош Сайлов Комиссияси биноси ташқарисига йиғилиб, норозилик билдира бошлаган. Тез орада, пойтахтнинг бошқа қисмларида ҳам кўча юришлари юзага келган.\nКечга томон намойишлар тартибсиз тус олган.\nМаҳаллий телевидение намойишчилар ва полиция ўртасидаги кўча жангларидан лавҳаларни намойиш этган.\nҲукуматда бунга қадар сайловдан сўнг одамларда норозилик кайфияти юзага келиши хавотири бўлгани сабабли Жакартага олдиндан 30 минг аскар ташланган эди.\nАҚШда илк бор одам жасадидан ўғит сифатида фойдаланишга рухсат берилди\nImage caption Бир ҳовуч тупроқ...\nВашингтон одам қолдиғини ўғитга айлантириш қонунлаштирилган илк штатга айланган.\nВашингтон штати губернатори Жей Инсли сешанба куни ана шундай қонунга имзо чеккан.\nЯнги қонунга биноан, одамлар, эндиликда, ўлимдан сўнг ўз жасадининг ўғитга айлантирилиб, ерга сочиб юборилишини васият қилиши мумкин.\nЙирик шаҳарларда қабристонлар учун ер-жой тобора камайиб бораётган бир вақтда, бундай усул аксарият одамлар томонидан дафн этишнинг энг мақбул йўли ўлароқ кўрилмоқда.\nҚонуннинг қабул қилинишига катта таъсир ўтказган Recompose компанияси биринчилардан бўлиб инсон танасини ўғитга айлантириш хизматини таклиф қилмоқда.\nЖараённинг қандай ўтишини тушунтириб берган компания вакили сўзларига кўра, одам жасади беда пичани, ёғоч қипиғи ва похол билан тўлдирилган махсус пўлат контейнерга солинади ва у ерда 30 кунга қолдирилади.\nБу вақт давомида жасад табиий равишда чириб, икки замбилғалтак ўғитли тупроққа айланади.\nСўнгги йилларда жасадларни атроф-муҳитга зарар етказмай дафн этиш усуллари оммалашмоқда.\nМасалан, одам танасини ўғитга айлантириш Швецияда аллақачон қонунлаштирилган.\nБолалар Покистонда юзага келган ОИВ эпидемияси қурбонига айлангани маълум бўлди\nImage caption Болалар\nМамлакат жанубидаги Ратто Деро шаҳарчаси ОИВ (одам иммун танқислиги вируси) эпидемияси ўчоғига айлангани хабар қилинмоқда.\nЭпидемиянинг илк аломатлари шу йилнинг февраль ойида кузатилган.\nЎшанда, бир қанча ота-оналар маҳаллий шифокорга фарзандларининг иситма ва безгакдан халос бўла олмаётганидан шикоят қила бошлаган.\nСўнг бундай шикоятлар янада кучайган ва болаларнинг қони текширишга юборилган. Қон таҳлили шифокорларни энг хавотирга солган натижани кўрсатган.\nМаҳаллий касалхонанинг Би-би-сига маълум қилишича, ўтган ойнинг сўнгига қадар шаҳарчанинг 607 нафар аҳолиси - шундан 75 фоизи 15 ёшгача бўлган болалар - ОИВга чалингани аниқланган.\nҲозирча, ушбу эпидемияга сабаб бўлган омиллар борасида аниқ тўхтам мавжуд эмас.\nБироқ ўз таркибига Ратто Деро шаҳарчасини олувчи Синдҳ провинцияси ОИВни Назорат Этиш Дастури вакилининг Би-би-си билан суҳбатидан аён бўлишича, кичик эҳтимол билан, фоҳишалар ва, катта эҳтимол билан, маҳаллий табиблар бундай эпидемиянинг асосий сабабчилари бўлиб чиқиши мумкин.\nВакилнинг изоҳлашича, Покистоннинг, айниқса, чекка ҳудудларида одамлар олий маълумотли шифокордан кўра арзон ва тажрибасиз табибларга мурожаат қилишни маъқул кўради.\nЎз навбатида, табиблар деярли ҳеч қандай санитария қоидаларига риоя қилмай, одамларни даволайди.\nАйни вақтда, Синдҳ провинцияси расмийлари эпидемияга қарши кураш доирасида 500 га яқин халқ табобати хизматларини таклиф қилувчи клиникаларни ёпишга кўрсатма берган.\nБитта шприцни кўплаб беморларга қўллаш гумони билан болалар табибларидан бири қўлга олинган.\nБолага қарши зўравонлик


Воҳадошларимиз ютуғи – Сурхон тонги\nБош саҳифа / Адабиёт / Воҳадошларимиз ютуғи\nНоябр 10, 2018\tАдабиёт Изоҳ қолдириш 776 Кўрилди\nЁш авлоднинг маънавий-интеллектуал салоҳияти, онгу тафаккури ва дунёқарашини юксалтириш, Ватанга муҳаббат, халққа садоқат туйғусини кучайтириш мақсадида китобхонлик маданиятини оширишга алоҳида эътибор қаратилмоқда.\nЖорий йилнинг октябрь ойи бошида халқ таълими вазирлиги ҳамда республика болалар кутубхонаси томонидан “Китоб билан селфи” кўрик- танлови эълон қилинган эди.\nДеярли бир ой давом этган кўрик-танлов жуда қизиқарли ва кўтаринки руҳда ўтди. Республиканинг барча ҳудудларидан 12 ёшдан катталар расмларни жўната бошлашди. Улар орасида китобхон оилалар, мактаб ўқувчилари, АРМ ходимларини кўриш мумкин эди.\nНиҳоят кўрик-танлов ғолиблари эълон қилинди. Унга кўра, 1-ўринни Қорақалпоғистон Республикаси АРМ ходимлари, 2-ўринни Тошкент шаҳар Шайхонтоҳур туманининг 40-мактаб ўқувчиси, 3-ўринни Қашқадарё вилояти АРМнинг ёш китобхони эгаллади. Қувонарлиси шундаки, воҳамиз китобхонлари ҳам ушбу кўрик-танловдаги 8 та йўналишдан 3 тасида ғалаба қозонишди. Булар: “Энг чиройли кутубхона акс этган селфи” бўйича Жарқўрғон тумани АРМ ходимлари, “Китобхон оила” номинациясида Тоҳир Амирқулов оиласи ва “Кутубхона ёки китоблар ҳақида билдирилган энг қизиқарли фикр” номинациясида Термиз тумани 19-мактабнинг 11-синф ўқувчиси Элдорбек Қиличевлар ғолиб бўлишди.\nТашкилотчилар томонидан ғолибларга 2 миллион, 2-ўринга 1,5 ва 3-ўрин соҳибларига бир миллион сўмлик китоблар жамланмаси ва фахрий ёрлиқлар топширилди.\nТермиз тумани 19-мактабнинг\nОлдинги Шеърият кечалари\nКейинги Яна биттага кўпайди


Мия фаолиятини яхшилашда ёрдам берадиган маҳсулотлар - Daryo\n21:43, 24.01.2022 22417\nМия фаолиятини яхшилашда ёрдам берадиган маҳсулотлар\nАгар энергия деярли тўлиқ уйқусизлик ва доимий стрессга қарши курашга сарфланган бўлса, мия қиш уйқусидан чиқишни хоҳламаса, ушбу маҳсулотлар истеъмолини ошириш лозим.\nУмуман олганда, сув овқатга тегишли эмас, аммо шунга қарамай, у миянинг ишлаши учун ажралмас қисм ҳисобланади. Организмнинг сувсизланиши жуда нохуш оқибатларга олиб келиши мумкин, бу эса мияга жиддий зарар етказади. Мисол учун, бош оғриғининг энг кенг тарқалган сабаби ҳам сувсизланишдир, инсонлар уни ичиш режимига риоя қилмасдан ўзи тузалади. Ҳар бир жараённи тартибда сақлаш учун кунига камида саккиз стакан сув ичиш тавсия этилади.\nКлюква организм ҳужайраларини зарар ва касалликлардан ҳимоя қилувчи қалқон вазифасини бажарадиган моддалар – антиоксидантларга бой. Хусусан, улар мияни қон билан таъминлайдиган томирларни ҳимоя қилади.\nИсмалоқ рационида бўлган барча аёлларнинг севимли гарниридир. Биринчидан, жуда мазали, иккинчидан, фойдали ҳам! Исмалоқ асаб ҳужайраларининг ёшлигини сақлайди, шунингдек, мия фаолиятини яхшилашга ёрдам беради.\nУ миядаги метаболик жараёнларда иштирок этадиган, яхши холестерин миқдорини оширадиган ва ёмон миқдорини камайтирадиган кўп миқдорда тўйинмаган ёғли кислоталарни ўз ичига олади. Денгиз балиқларида тиш ва суякларнинг ўсиши ва сақланиши учун зарур бўлган фосфор ҳам мавжуд. Лосос омега-3 ёғ кислоталарининг энг яхши манбаларидан бири бўлиб, мия ҳужайралари ўртасидаги алоқани яхшилайди. Бу истисносиз барча функцияларига фойдали таъсир кўрсатади, қўл ва оёқларни бошқаришдан тортиб интеграл тенгламаларни ечишгача.\nЛавлаги бетаинга бой, бу модда кайфиятни, реакцияни ва диққатни жамлаш қобилиятини яхшилайди. Уни хом ҳолда истеъмол қилиш тавсия этилади, масалан, ёғ ва сирка билан салат тарзида тановул қилиш мумкин.\nЧерника нафақат кўриш қобилиятининг пасайишини секинлаштиришга ёрдам беради, балки қариш туфайли миянинг ёмонлашиши хавфини камайтиради. Малиналар ҳам камроқ бўлса-да, бу хусусиятга эга, аммо юқорида қайд этилган учта резавор ҳар қандай ёшда яхши фикр юритишга ва олинган билимларни яхши ўзлаштиришга ёрдам беради.\nБизнинг севимли қуритилган меваларимиз темир ва C витаминига бой. Темир аналитик фикрлаш учун масъул бўлган миянинг чап ярим шарини рағбатлантиради, C витамини эса темирнинг яхшироқ сўрилишига ёрдам беради. Энг яхши натижага эришиш учун кунига 5-6 дона қуритилган ўрик истеъмол қилинг.\nМаълум бўлишича, бақлажон қобиғида антосиянин ва айни пайтда антиоксидант мавжуд. Ушбу моддалар мия ҳужайраларининг мембраналарида керакли миқдордаги ёғнинг сақланишига ҳисса қўшади ва шу билан уларни шикастланишдан ҳимоя қилади.\nҚаҳва ҳақида жуда кўп баҳс-мунозаралар мавжуд, бу маҳсулот чиндан ҳам зарарлими? Аслида кофеин мия фаолиятини рағбатлантиради, қарор қабул қилиш тезлигига таъсир қилади. Бундан ташқари, қаҳва асаб тизимимизни кераксиз стрессдан ҳимоя қилишга қодир.\nКўриш қобилиятини яхшилашга ёрдам берадиган витамин ва минераллар\n14:50 Бугун 306\n14:42 Бугун 2115\n14:10 Бугун 1844\n14:01 Бугун 3151\n14:16, 21.05.2022 74423\n20:13, 20.05.2022 51878\n18:44, 20.05.2022 50717


Тез тиббий ёрдам автомашинаси билан тўқнашув содир бўлди - zarnews.uz\nЖорий йилнинг 25 февраль куни соат 12:30 ларда Фарғона вилояти, Фарғона туманида яшовчи Н.М. “Фарғона шифо” тез ёрдам автохўжалик корхонасига тегишли бўлган “Ниссан” русумли транспорт воситасини 4К920 автомобиль йўлида бошқариб кетаётиб, 4Р112 автомобиль йўли билан кесишган чорраҳага келганда, асосий йўлда ҳаракатланиб келаётган Р.С. бошқарувидаги “Нексия” русумли транспорт воситаси йўлига чиқиб кетиши натижасида тўқнашув содир бўлган.\nБунинг оқибатида Р.С. бошқарувидаги “Нексия” русумли автомашина ағдарилиб, қарама-қарши йўналишга ўтиб кетиб, ушбу йўлда ҳаракатланиб келаётган Д.Х. бошқарувидаги “Нексия” русумли автомашина билан тўқнашган.\nОқибатда ҳайдовчи Р.С. бошқарувидаги “Нексия” русумли транспорт воситасида бўлган йўловчилар Т.Р. ва А.С.лар тан жароҳати олиб шифохонага мурожаат қилишган.\nТеглар: ЙТҲ Тез ёрдам


06.04.2018 21:34 0 50584\nБугун республикамиз тижорат банкларидан кредит олиш анча осонлашди. Мен ҳам яқинда «Ипотекабанк» филиалидан истеъмол кредити олдим. Бунинг учун талаб қилинадиган ҳужжатлар сони ҳам камайтирилган. Доимий яшаш жойидан ҳамда ишхонангиздан йиллик даромадингиз тўғрисида маълумотнома олиб борсангиз кифоя. Банк ходимлари узоғи билан 45 дақиқада номингизга кредит расмийлаштиришади. Асосийси, илгаригидек маблағ йўқлигини баҳона қилиб сизни қуруқ қўл билан қайтаришмайди. Кредитга ажратилган лимит тугамаган бўлса сизга кўпроқ маблағ олишни таклиф қилишади.\nХуллас, банкнинг кредит бўлими хизмати мени қониқтирди. Шунга қарамай, «Ипотекабанк» тизимидаги айрим камчиликларга ҳам тўхталиб ўтмоқчиман.\nБанк ва мижоз ўртасидаги кредит шартномаси талабларига мувофиқ ойлик қарз миқдорини масофадан туриб яъни интернет банкинг хизмати ёрдамида тўламоқчи бўлдим. Аммо «Click.uz», «Payme» сингари мобил иловалар рўйхатида «Ипотекабанк» йўқ экан. Банк ходимлари билан гаплашганимда ҳозирча улардан фойдаланишнинг иложи йўқлигини айтишди. Аммо банкнинг ўз мобил иловаси мавжуд бўлиб ундан фақат «Ипотекабанк»да пластик карта очтирган мижозларгина фойдаланиши мумкин экан.\nБу эса банк мижозларига, айниқса корхона ва ташкилотларда ишловчиларга ноқулайлик туғдирмоқда. Улар пул тўлаш учун овора бўлиб банк филиалига боришга, вақт йўқотишига сабаб бўляпти. Кассалар олди ҳар доимгидек тиқилинч, узундан-узоқ навбат ҳосил бўлган. Яна бир таъбни хира қиладиган жиҳат - кассада ўтирган ходимлар тўлов квитанциясини мижозларнинг ўзлари тўлдириши зарурлигини талаб қилмоқда. Бундай малакага эга бўлмаган оддий одамлар (гарчи квитанциянинг намуна нусхаси бўлса-да) ноқулай аҳволга тушиб нима қилишини билмай қоляпти.\nБанк раҳбарияти ана шу каби нуқсонларга эътибор қаратса мақсадга мувофиқ бўларди. Бунда интернет банкинг хизматларини янада такомиллаштириш, масофадан туриб пул ўтказишдаги тўсиқларни бартараф этиш мижозлар ишончининг янада ортишига хизмат қилади.\nМақола «Жамият» газетасининг 6 апрел сонида эълон қилинган\nPayme «Ипотекабанк» «Click.uz»


Шавкат Мирзиёев автомобиль саноатидаги муаммоларни санаб ўтди - 26.06.2018, Sputnik Ўзбекистон\nПрезидент бошчилигида ўтган йиғилишда Ўзбекистон автомобил саноатида тўпланиб қолган муаммолар санаб ўтилди ва уларни ҳал қилиш бўйича топшириқлар берилди. 26.06.2018, Sputnik Ўзбекистон\nПрезидент бошчилигида ўтган йиғилишда Ўзбекистон автомобил саноатида тўпланиб қолган муаммолар санаб ўтилди ва уларни ҳал қилиш бўйича топшириқлар берилди.\nТОШКЕНТ, 26 июн - Sputnik. Ўзбекистон президенти Шавкат Мирзиёев 26 июнь куни автомобиль саноатига бағишланган йиғилиш ўтказди, деб хабар қилмоқда президент матбуот хизмати.\nЙиғилишда Ўзбекистон автомобил саноатида тўпланиб қолган муаммолар санаб ўтилди.\nХусусан, кейинги пайтларда ишлаб чиқариш ва экспорт ҳажми камайгани, тармоқнинг барча даражадаги бошқарувида коррупция, товламачилик, таниш-билишчилик каби иллатлар томир отиб кетгани танқид қилинди.\nУндан ташқари, “Ўзавтосаноат” акциядорлик компанияси тизимида қарздорлик юзага келган. Ўтган йили компаниянинг бир нечта корхонаси фаолиятини зарар билан якунлаган. Автомобиллар йиллар давомида ўз таннархидан паст қийматда экспортга сотилган. Ўз навбатида, таннархни тушириш бўйича салмоқли иш қилинмагани айтиб ўтилди.\nШавкат Мирзиёев автомобилсозликда маҳсулот таннархини камайтириш, маҳаллийлаштириш даражасини ошириш, импортни қисқартириш бўйича топшириқлар берди. Тармоқ корхоналарини айланма маблағлар билан тўлдириш, автомобиллар ишлаб чиқариш, ички ва ташқи бозорларда сотиш тизимини такомиллаштириш зарурлигини таъкидлади.\nИккинчидан, Ўзбекистонда автомобилсозлик тармоғини янада ривожлантириш концепциясини ишлаб чиқиш вазифаси қўйилди.\nУчинчидан, автосалонларнинг жойлашиши ва автомобиллар тақсимотини қайта кўриб чиқиш, ички бозорда автомобилларни сотиш тизимини тартибга солиш масалаларига ҳам эътибор қаратилди.


06 март 2021, Тошкент вақти: 00:15\nЭстониялик бизнесмен Райво Суси ушбу мамлакат жануби-шарқидаги чегара постида Россия ватандоши билан алмаштирилди.\nРасмийлар 10 февралда тарқатган хабарга кўра, эстониялик иш одами Райво Эстония жануби-шарқидаги Койдула чегара постида Россия ватандоши Артём Зинченкога алмашилди.\n– Эстония давлати ватандошларига қўлидан келганча ёрдам беради, – деди ушбу Болтиқбўйи мамлакати хавфсизлик полицияси раҳбари Арнолд Синисалу. – Эстония бу ерда жиноят содир қилган жосусни Россияга чиқариб юборди, шу тариқа эстониялик иш одами узоқ вақт Россияда ушлаб турилгандан сўнг яқинлари ёнига қайтиш имконига эга бўлди.\nЭстониялик киши 2016 йил февралда Москва аэропортида 2004-2007 йилларда жосуслиги гумон қилинган фаолияти сабаб ҳибсга олинган эди. У 2017 йили 12 йилга кесилди ва жазони қаттиқ режимли қамоқда ўтаётганди.\nУчоқлар сотуви ва таъмири билан шуғулланадиган иккита компания эгаларидан бири Суси Марказий Осиёнинг бир мамлакатига кетаётган пайт ҳибсга олинган.\nТаллин суди эса Зинченкони ўтган йили Россиянинг ГРУ ҳарбий разведка хизмати фойдасига жосуслик билан шуғуллангани учун беш йилга қамади.\nЭстонияда 2013 йилдан бери яшаб турган Зинченко миллий хавфсизлик хизматига зарар етказувчи разведка маълумотларини йиққани ва узатиб тургани учун айбдор деб топилган эди.\nБолтиқбўйининг айни пайтда НАТОга аъзо собиқ совет республикалари Эстония, Латвия ва Литва Москванинг минтақадаги ниятларидан хавотир билдириб келади.\nБунга Россия 2014 йили Украинанинг Қрим ярим оролини босиб олгани ва унинг шарқидаги бўлгинчиларни дастаклай бошлагани сабабдир.\nЭстония билан Россия ўртасида олдин ҳам маҳбуслар алмашилган.\nХусусан, 2015 йили Россия жосуслик ва бошқа айбловлар билан 15 йилга кесилган эстониялик зобит Эстон Коҳверни озод қилди. У қўйиб юборилишидан олдин Россия қамоқларида 1 йилу 1 ойча ўтирди.\nУнинг эвазига расмий Таллин Эстонияда Москва фойдасига жосуслик қилгани учун 16 йиллик қамоқ жазосини ўтаётган Алексей Дрессенни қамоқдан бўшатди. У Эстониянинг хавфсизлик хизмати зобити бўлибишлаётган эди.\nДрессен 2012 йил февралида қамоққа олинди ва Эстония 1991 йили мустақиликка эришгандан сўнг Россияга махфий маълумотларни бериб тургани учун айбдор деб топилди.\n2015 йил майида Эстония Ташқи ишлар вазирлиги икки рус дипломатини, сабабини айтмай туриб, мамлакатдан чиқариб юборганини билдирган.\nBaltic ахборот агентлиги улар Россиянинг Нарва шаҳридаги бош консули Дмитрий Казённов ва консули Андрей Сургаев экани ҳақида хабар берган.\n– Бу яна бир нодўстона ва сабабсиз қадам бўлди ва жавобсиз қолмайди,– дея ўз вақтида огоҳлантирган эди Россия Ташқи ишлар вазирлиги.


ИЛҲОМ НЕЪМАТОВ ҲИНДИСТОН ЭЛЧИСИ БИЛАН УЧРАШДИ\n2019 йилнинг 10 январь куни Ўзбекистон Республикаси ташқи ишлар вазирининг биринчи ўринбосари Илҳом Неъматов Ҳиндистон Республикаси фавқулодда ва мухтор элчиси Винод Кумар билан учрашди. Бу ҳақда ТИВ хабар берди.\nТаъкидланишича, учрашувда Ўзбекистон делегациясининг Ҳиндистон бўлиб ўтадиган «Динамик Гужарат» 9-Халқаро инвестиция саммитида иштирокига ва олий даражадаги икки томонлама учрашувларга тайёргарликнинг бориши кўриб чиқилди.\nСуҳбат давомида Гужарат саммити доирасида режалаштирилган тадбирларнинг жадвали ва кун тартиби ҳамда Ўзбекистон делегацияси иштироки билан боғлиқ ташкилий-протокол характердаги масалалар муҳокама қилинди. Тиббиёт, фармацевтика ва таълим соҳаларида олий даражада эришилган келишувларни амалга оширишни жадаллаштиришнинг зарурлиги қайд этилди.


“50, 30 минг доллар, машина олаётганда қўлга тушаяпти. Бу нима тизим бўлиб кетганми Самарқандда?” – Президент коррупция ҳақида\n29-05-2021, 12:25 2 398\nКеча, 28 май куни Президент раислигида кўп қаватли уй-жойлар барпо этиш ва уларга хизмат кўрсатиш тизимини такомиллаштириш масалалари муҳокамаси юзасидан видеоселектор йиғилиши бўлиб ўтди.\nЙиғилишда кўрилган масалалар қатори мамлакатимизда учраётган коррупция ҳолатлари ҳам кескин танқид қилинди. Хусусан, давлатимиз раҳбари йиғилишда Самарқандда коррупция билан боғлиқ ҳолатларни кескин танқид қилди.\nРақамлаштириш бўлмаса коррупцияни йўқ қила олмаймиз барибир. Энг катта нарса рақамлаштириш. Пулларни иқтисод қилиб, одамларнинг манфаатдорлиги, розилигини оширсак жамият бошқача бўлади, ўзгаради. Ҳаммаси давлатнинг, халқнинг пули. Нимага коррупция бўлаяпти, нимага ер сотаяпти? Бу ноинсофдар қаерга қараяпти? 1 июлдан бошлаб ким шунақа қилса туман, шаҳар ҳокимига қонун бор. 50, 30 минг доллар, машина олаётганда қўлга тушаяпти. Бу нима тизим бўлиб кетганми Самарқандда? Ҳамма вилоятларга тегишли. Энди биринчи раҳбар ишдан кетади. Тизим бундан ҳам қаттиқ бўлади ана шуни билинглар, – дейди Шавкат Мирзиёев.\nДавлат раҳбари халқни мамлакатда коррупция йўқлигига ишонтириш кераклигини алоҳида таъкидлади. Президент бу бўйича алоҳида қарор қабул қилиниши кераклигини ва қонун устувор жазо муқаррарлигини кўрсатиш кераклиги бўйича топшириқ берди.\nНодирбек ражабов 31 май 2021 22:36\nвиждон 31 май 2021 21:11\nХакикат осмонда карупсияни узи бемор мени ахлим ожиз карупсияни йук килиш бари амалдор порохор уларни халк олдида осиш керак бу хам кам аслида\nМигрант 30 май 2021 07:35\nХитойдагидек отиш керак.Хокимларди халк сайлаши керак.\nНосиржон 29 май 2021 20:40\nБизлар учун битта йул буХитойни тутган йули.Бухам булса Олий жазо бошкача йули йук.Балик бошидан .Социализмдаги касаллик. ЯНИ АМАЛ КУЧИДАН ФОЙДАЛАНИБ БОЙИШ.Бизда якка хокимлик давом этаркан коррупция йуколмайди.Хокимлар сайланмаса бу ишлар давом этаверади.Наменакулатурадаг одамлар хокимятда юраверишса хеч нарса узгармайди Чунки тепадагиларни хаммасини Отаси Бобоси Эски КПСС ни кадирлари.Халкни уйламайди.Сизларга халк ишонмай куйган.Навбатдаги лагмон осишкулокга.\nРеалист 29 май 2021 16:32\nНавбатдаги охирги огоҳлантириш.Сайловгача бундай гапларни ҳали кўп эшитамиз.Беш йилдан бери огохлантиради,танқид қилади,бирор нарса ўзгардими?\nКоррупция кўпайди холос.\nДемак бу нотўғри йўл,кескин чоралар қўллаш керак эди коррупцияга қарши.\nЛи Куан Ю айтганидек «коррупцияга қарши курашмоқчи бўлсанг,ўз яқинларингдан бошла».\nЁки Нуриллох Мухаммад Рауфхон айтгандек «дарахт пастдан озиқланади,коррупция юқоридан».\nМенимча энди кеч,поезд ўтиб кетди.\nКимсан 29 май 2021 16:18\nСамарканд вилоятида эмас бутун Узбекистонда ахвол бундаш бешбаттар тизим коррупция боткогига ботиб булган беш олти ойда эмас эллик йилда коррупцияни камайтириш мумкин.хакикатдан энди кеч умрбрд камок ким булишидан каттиий назар ёки улим бошка иложи йук биринчи рахбарни ишдан кетиши эмас камаш керак\nМард 29 май 2021 15:07\nПиарлар купайади жаноблар.бу Узб.\nУзбекистон 29 май 2021 13:39\nЎзбекистон янгиликлари » Сиёсат » “50, 30 минг доллар, машина олаётганда қўлга тушаяпти. Бу нима тизим бўлиб кетганми Самарқандда?” – Президент коррупция ҳақида


Тошкентдаги Меҳрибонлик уйида тарбияланувчилар ўтказган митинг уюштирилгани айтилди | Qalampir.uz\nТошкентдаги Меҳрибонлик уйида тарбияланувчилар ўтказган митинг уюштирилгани айтилди\nЖамият\t14 Май 14:24 17451\nТошкентнинг Юнусобод туманидаги 21-сонли Меҳрибонлик уйи болаларининг норозилик уюштириши билан боғлиқ ҳолат уюштирилгани маълум бўлди. Бу ҳақда ЎзА хабар берди.\nҚайд этилишича, муассаса собиқ раҳбарияти ва айрим ходимлар ўртасидаги келишмовчилик болалардан фойдаланишгача борган. Ушбу ҳолатни Бола ҳуқуқлари бўйича вакил Алия Юнусова Меҳрибонлик уйи раҳбарияти томонидан мавжуд ички муаммолардан бошқаларни чалғитиш мақсадида уюштирилган “сценарий” сифатида баҳолаган.\n“Сир эмас, бу муассасада болаларнинг ҳуқуқ ва эркинликлари, манфаатларининг бузилиши, болаларга нисбатан зўравонлик ҳолатлари учради. Шундан эътиборни чалғитиш мақсадида ташкил этилган “режали тадбир”да болалардан фойдаланилгани жуда ачинарли”, деган Алия Юнусова.\nЭслатиб ўтамиз, жорий йилнинг 21 апрель куни 21-сонли Меҳрибонлик уйи тарбияланувчилари муассаса ҳовлисига чиқиб, норозилик намойиши уюштиргани ҳақида хабар ва видео тарқалганди.\nҚисқа вақтдан кейин 21-сонли Меҳрибонлик уйи директори лавозимида ишлаб келган Умида Илҳомовна Маманова бошқа ишга ўтганлиги муносабати билан ўз вазифасидан озод этилди. Унинг ўрнига Яхшигул Насимовна Шодиева Меҳрибонлик уйига директор этиб тайинланди. Яхшигул Шодиева бунгача пойтахтнинг Олмазор тумани халқ таълими бўлими мудири вазифасида фаолият кўрсатиб келаётган эди.\n19 Май 11:12 58262\n18 Май 22:13 33100\n18 Май 16:28 29548\n19 Май 16:20 26143\n19 Май 08:47 22978


Итларнинг чумка касаллиги белгилари ва даволаш\nМуаллиф Агроном 20.01.2020\nЧумка касаллиги — итларда учрайдиган оғир касалликлардан биридир. Бу касалликка чалинган кучукчалар камдан-кам ҳолатда тирик қолишади. Вояга етган итлар тузалиб кетиш эҳтимоли кўпроқ. Чумка касаллигини бошдан ўтказган итлар қолган ҳаёти давомида касалликка қарши иммунитет сақлаб қолади.\nИтларда чумка касаллиги қўзғатувчи вирусларнинг озиқланиш ва нафас олиш тизими орқали тарқалади. Ҳайвон организмига тушган вируслар қон айланиш тизими орқали барча органларни зарарлайди.\nКасаллик бошланғич даври бир неча кун давомида яширин ҳолда ўтади, бу вақт ичида вирус бутун танага тарқаб улгуради. Чумка касаллиги мавсумий касаллик ҳисобланмайди, чунки вирус -24°С да ҳам яшай олади. Шу билан бирга итларнинг бу касаллик билан оғриши баҳор ва кузда кўпроқ қайд этилади. Касалликка мойил ҳайвонлар гуруҳига озиқланиши суст бўлган итлар, бир ёшгача бўлган кучукчалар, дайди итлар киради.\nКасалликка чалинган итларда кучсизланиш, иштаҳанинг йўқолиши, кўз косаси қизариши, бурун ва кўздан суюқлик ажралиши кузатилади. Касалланган итларда ёруғлигикдан кўркув бошланади, улар сояга бекинишга интилиб қолади. Касалланган итлар тана ҳарорати +40°С гача кўтарилиб, 2-3 кунгача тушмай қолади. Кучли иммунитетга эга вояга етган итлар мустақил равишда касалликни енгиб ўтишлари мумкин, лекин кучсиз итлар ва ёш кучукчалар касалланиши давом этиб, аҳволи тезда оғирлашиб қолади. Чумка касаллигини бошдан кечирган итларда эшитиш, ҳид билиш ва кўриш қобилиятлари ёмонлашиши кузатилади.\nКасалликка чалинган итларни даволаш\nАгарда итингизда чумка касаллиги белгиларини сезсангиз, энг оқилона йўл ветеринарни чақириш бўлади. Чумка касаллиги вирусларини даволовчи махсус дорилар ҳали ишлаб чиқилмаган. Ветеринар касалланган итни кўздан кечириб, унинг аҳволига қараб комплекс даволашни белгилайди. Итларни даволашда уларнинг иммунитетини кўтарувчи препаратлардан фойдаланиш муҳим аҳамият касб этади.\nКасалланган итнинг хўжайини унинг касалликдан омон қолиши учун соғломлаштирувчи шарт-шароитлар яратиб бериши муҳим. Ит учун уялар қуруқ, илиқ ҳароратли ва елвизакларсиз бўлиши керак. Ёруғлик манбаларини камроқ тушишини таъминлаш керак, чунки итларда ёруғликдан қочиш авж олади. Итларнинг бурни ва кўзидан ажралиб чиқадиган суюқликларни олиб ташлаб, танасидаги яраларни дезинфекцияловчи аралашмалар билан тозалаб туриш керак. Бериладиган озуқа тез ҳазм бўладиган бўлгани маъқул. Майда гўшт солинган суюқ шўрва ва бўтқалар итлар тез тузалишига ёрдам беради.\nЧумка касаллигини олдини олишнинг ягона шарти — бу итларни вакцинация қилишдир. Биринчи эмлашни кучукчалар 3 ойлик бўлганда қиланади. Итлар эмлашни одатда яхши ўтказишади, айрим ҳолларда овқат ҳазм қилиш тизимида ўзгаришлар рўй бериши мумкин. Шунингдек тўйимли, сифатли озуқа ҳам итлар соғлом бўлишининг муҳим шартидир.\nҚорасон касаллиги қарши кураш чоралари\nТана қисмларини ўлчаб, қорамол вазнини аниқлаш\nБузоқларда киндик яллиғланиши касаллиги белгилари\nҚорамолларни гўштликка боқиш усуллари\nҚўйларни қочириш учун мақул фурсат\nҚуёнларнинг совет шиншилласи зоти\nПомидор етиштириш сирлари\n2020 йил 3-сон Март


“Ўзбекнефтгаз”: Самарали чора-тадбирлар натижасида 2020 йил 3,4 трлн сўм соф фойда билан якунланди — Teletype\n“Ўзбекнефтгаз”: Самарали чора-тадбирлар натижасида 2020 йил 3,4 трлн сўм соф фойда билан якунланди\nКоронавирус пандемияси барча дунё мамлакатлар сингари Ўзбекистонда ҳам ҳар бир тизимда аниқ ва самарали чоралар кўришни талаб этди. Бу борадаги ишларни самарали ташкил этиш мақсадида Президентимиз томонидан коронавирус пандемияси ва глобал инқирозли ҳодисаларнинг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисидаги фармони қабул қилинди.\nКоронавирус пандемиясининг нефть ва газ соҳасига салбий оқибатларини юмшатиш мақсадида “Ўзбекнефтгаз” АЖ Бошқаруви раиси Меҳриддин Абдуллаев топшириғи билан жамият тасарруфидаги бошқармалар ва қайта ишлаш корхоналарида ишлаб чиқаришнинг узлуксиз ишлашини таъминлашга қаратилган чора-тадбирларнинг самарали ташкил этилиши натижасида ўтган 2020 йилда жамият 3,4 трлн сўм соф фойда олишга эришди.\nДавлат активларини бошқариш агентлигининг маълумотига кўра, 2020 йил якуни бўйича ҳисобот топширган 1903 та корхонанинг энг юқори соф фойда олган 20 та ва энг кўп зарар кўрган 10 та корхона рўйхати шакллантирилган.\nАгентликнинг молиявий ҳисоботлар таҳлили натижасига кўра, “Ўзбекнефтгаз” АЖ энг кўп соф фойда олган корхоналар рўйхатидан иккинчи ўринни эгаллади.\nҚуйида энг кўп соф фойда олган корхоналар рўйхати билан танишишнгиз мумкин:\n1. ОКМК – 3,9 трлн сўм;\n2. “Ўзбекнефтгаз” – 3,4 трлн сўм;\n3. “Фарғонаазот” – 292,6 млрд сўм;\n4. Ўзметкомбинат – 218,5 млрд сўм;\n5. “Ҳудудгазтаъминот” – 211,2 млрд сўм;\n6. Coca-Cola Uzbekistan – 205,7 млрд сўм;\n7. Ucell – 199,8 млрд сўм;\n8. “Ўзшаҳар қурилиш инвест” – 168,8 млрд сўм;\n9. “Ўзавтосаноат” – 160,3 млрд сўм;\n10. Товар ҳомашё биржаси – 94,8 млрд сўм фойда кўришган.\nШунингдек, Агентлик томонидан давлат иштирокидаги корхоналар молиявий ҳисоботларини умумлаштириш мақсадида бошқа органлар билан электрон маълумот алмашинуви йўлга қўйилган. Давлат иштирокидаги корхоналар ва уларнинг кўрсаткичлари тўғрисидаги батафсил маълумотлар билан Давлат активларини бошқариш агентлигининг расмий сайти орқали танишишингиз мумкин.\nMay 11, 2021, 06:01


18 июля, 2021, 19:30\nУ қайси рақамни танлади...\nSports.uz портали эътиборингизга “Женоа” клубига оид янгилик, хабар ва маълумотларни тақдим қилишни давом эттиради.\nШомуродов янги рақамда!\n“Женоа” янги мавсумга тайёргарлик доирасида биринчи синов-назорат учрашувини Австриянинг “Штубай” жамоасига қарши ўтказди.\nУчрашувда ҳисобни генуяликларнинг асосий ҳужумчисига айланиб бораётган Элдор Шомуродов киритгани ҳақида хабар берган эдик. 5:0 ҳисобида Давиде Баллардини шогирдлари ғалабаси билан якунланган баҳсда легионеримиз ярим соат ўйнади холос.\nУшбу учрашувнинг видео трансляцияси ва фотолавҳаларида эътиборга молик вазият кузатилди. Элдор Шомуродов шу куни 11-рақамда тўп сурди. Ҳамюртимиз ўтган йили Италия чемпионатига кўчиб ўтганида 61-рақамни танлаган эди. Ўшанда Элдор Ростов вилоятининг минтақавий рақамини ростовлик мухлислар ҳурмати учун олганини айтганди.\nҲозирча, расмий қайдномаларда Шомуродовнинг янги рақам олгани ҳақида маълумот йўқ. Буниси мавсум расман бошланганида маълум бўлади. “Женоа” А Сериядаги биринчи тур учрашувини Милан шаҳрида мамлакатнинг амалдаги чемпиони “Интер”га қарши ўтказади.\nУнгача, генуяликлар “Инсбрук”, ПСЖ ва “Майнц-05” жамоалари билан ўртоқлик учрашувларида ўз имкониятларини синоадан ўтказиб олади.\n“Женоа” дарвозабони кетди!\nГенуяликлар Италия терма жамоаси дарвозабони Сальваторе Сиригуни таклиф этганидан кейин захира посбони Альберто Палеари клубдан кетишини айтганди.\nГенуя клуби расмий тарзда дарвозабон билан хайрлашганини эълон қилди. Палеарини “Беневенто” кейинчалик сотиб олиш ҳуқуқи билан ижарага олди.\nАльберто Палеари “Женоа”га ўтган мавсумда қабул қилинган эди ва А Серия учрашувларида уч маротаба майдонга тушган. Энди истеъдодли дарвозабон “Беневенто” таркибидан жой олиш учун курашади.\n“Женоа” порлаган футболчи фаолиятини якунлади\nШвециялик ҳимоячи Андрес Гранквист фаолиятини якунлаганини эълон қилди. “Хельсингборг” жамоаси тарбияланувчиси бўлган Гранквист фаолияти давомида Англиянинг “Уиган Атлетик”, Нидерландиянинг “Гронинген”, Италиянинг “Женоа” ва Россиянинг “Краснодар” жамоалари шарафини ҳимоя қилган.\nГранквист генуяликлар сафида 2011-2013 йилларда тўп тепган ва жами 64 та учрашувда майдонга тушиб, рақиблар дарвозасини икки маротаба нишонга олишга ҳам эришган. Шундан сўнг, тажрибали ҳимоячи “Краснодар” жамоаси таклифини қабул қилиб, 2018 йилгача Россия премьер-лигасида тўп тепди. Айтиш жоизки, 2014-2016 йилларда краснодарликлар шарафини ҳимоя қилган Одил Аҳмедов ҳам Гранквист билан бирга ўйнаган.\nШвед футболчиси фаолиятининг охирги босқичини ўзини тарбиялаган “Хельсингборг”да ўтказди. У Швеция терма жамоаси сафида 2006-2019 йиллар давомида жами 88 та баҳсда майдонга тушиб, ҳимояни мустаҳкамлаш баробарида рақиблар дарвозасини тўққиз маротаба ишғол қилишга ҳам эришди.\n- Мен учун қийин давр бўлди. Ўз виждоним ва жамоадошларим олдида адолатли бўлиш учун қаттиқ курашдим. Ақлим фаолиятимни давом эттиришимни истаяпти, лекин танам турли муаммоларни юзага чиқара бошлади. Клубдагилар, оилам билан маслаҳатлашиб, бутсаларимни михга илишга қарор қилдим, - деди Гранквист.\nМаколани чикаришдан один хатоларини тугрилаш керак.\nТугри еза оладиган журналистларни ишга олиш тавсия килинади\nЎТГАН ЙИЛИ ЭЛДОР РАСТОВ ВИЛОЯТИ ҲАЛҚИ ҲУРМАТИ УЧУН 61-РАҚАМДА ЎЙНАГАН БЎЛСА. БУ ЙИЛ ИТАЛИЯДА ЭЛДОРНИ ҲУРМАТ ҚИЛИБ 11-РАҚАМНИ БЕРИШАДИДА. МАЛАДЕЦ ЭЛДОР ОЛҒА БОСАВЕР.БУ ЙИЛ ФАҚВТ СЕНИНГ ЎЙИНЛАРИНГ БИЛАН ОВУНАМИЗ БИЗЛАР МТЖ ЎЛГАН ПАЙТДА ИТАЛИЯ А СЕРЯСИГА ЖЕНОАГА МУҲЛИСЛИК ҚИЛАМИЗДА.


ЎЗ ЮPТИНГДА ОМОН БЎЛ, ВАТАНДОШ - AmuNews.uz - энг сўнгги янгиликлар\nЎЗ ЮPТИНГДА ОМОН БЎЛ, ВАТАНДОШ\nЎзбекистонни бекорга жаннатмакон ўлка деб аташмаган. Юртимиз айниқса истиқлол йилларида янада гуллаб-яшнади.Шаҳар ва қишлоқларимизда қад тиклаётган муҳташам бинолар, ишлаб чиқариш корхоналари мисолида буни яққол кўриш мумкин. Энг муҳими эса юртимизтинч ва осуда. Бунинг қанчалик азизнеъмат эканлигини уруш кўрган, қийинчиликларни бошдан кечирган ота-боболаримиз айниқса яхши билишади. Биз ёшлар эса ана шу тинчликнинг қадрига етиб, Ватанимизнинг равнақи, осойишталиги учун фидойилик кўрсатишимиз зарур.\nЛекин ўзининг ана шундай жаннатмакон юрти туриб, ўзга юртлардан бахту давлат излаб йўлга отланаётган инсонлар ҳам учраб туради. Афсус, кўпинча бахт деганлари сароб бўлиб чиқиб, ўз юртига майиб-мажруҳ бўлиб қайтаётган, баъзан ўзга юртларда ҳаётдан кўз юмаётган инсонлар ҳам бор.\nЧунки ҳамма инсонлар ҳам олийжаноб эмас. Улар орасида ҳийлакор, алдовчилар ҳам бўлиб, содда, ишонувчан одамларни ўз тузоқларига осонгина илинтириб, уларни мўмай даромад манбаига айлантиришади.\nАввало улар ҳужжатларни қалбакилаштиради. Манзилга етгач ҳужжатларни олиб қўйишади. Ана шунда уларнинг асл ниятлари намоён бўлади. Бундай ҳийлакор одамлар ўз ватандошлари, маҳалладошлари, ҳатто ўз яқинларини ҳам пул учун сотиб юборишдан қайтмайдилар.\nАлдовга учган инсонларнинг эса энг аввало ҳаёти ва соғлиги хавф остида бўлади. Уларга жисмоний, руҳий, моддий, ҳуқуқий-ташкилий таъсирлар ўтказиб, ҳаттоки оддий инсоний ҳуқуқларини ҳам поймол қилишади. Одам савдосига учраган инсонлар тиббий хизмат, ижтимоий ёрдам олишимкониятларидан ҳам фойдалана олмайдилар. Оқибатда улар ўзга юртларда соғлигидан ажралиб, хор-зор бўладилар.\nХудди ана шу хато яна бошқа хатоларни келтириб чиқариши, салбий оқибатларга олиб келиши ҳам мумкин. Уларнинг оиласи, фарзандлари тақдири қандай кечади?! Фарзандлар энг муҳим нарса - ота-оналарининг меҳридан, уларнинг назоратидан четда қолишади. Бундай фарзандларнинг ҳаётда қоқилмай, тўғри йўлдан юришларига ким кафолот бера олади?!\nБугунги кунда юртимизда инсонлар бахтли, тинч-осойишта ҳаёт кечиришлари учун барча шароитлар мавжуд. Орамизда тадбиркорлиги, меҳнатсеварлиги туфайли, хонадонлари обод ва дастурхонлари тўкин, намунали оилалар ҳам кўпчиликни ташкилқилади. Ана шулардан ибрат олиб яшасак, асло кам бўлмаймиз. Хулоса ўрнида шуни айтиб ўтишни истардимки, ҳар ким ўз юртида омон бўлсин, бахтини ўзга юртлардан изламасин!\nФаррух ИШНИЯЗОВ, "Янгиобод” МФЙ "Маҳалла посбони” сардори.


Чоршанба, 17 Март\nСуперлигада иккинчи тур ўйинлари якунланди. Бу турда яна бир жамоа мавсумдаги илк ғалабасини қўлга киритди. «Андижон» янги ном олган стадиони «Бобур арена»даги илк учрашувда «Сурхон»ни қабул қилиб, 1:0 ҳисобида ғалаба қозонди. Ўтган мавсумни «Турон»да ўтказган Дониёр Исмоилов жарима зарбасидан супер гол урди. Тўғриси, Ўзбекистон чемпионатларида бунақа голлар ҳар куни ҳам урилавермайди.\nЎз вақтида Ўзбекистон ёшлар жамоасида ишлаган Отабек Ғуломхўжаев мураббийлигидаги «Андижон» мазмунли ўйин кўрсатди. Учрашув кескин курашларга бой бўлгани учун бош ҳакам Вадим Агишев 6 футболчига сариқ карточка кўрсатди.\nШу куни стадионга 13 800 мухлис ташриф буюрди. Андижонда жамоа яхши ўйнаб турса, мухлислар стадионни тўлдириши муаммо бўлмаслиги исботланган ҳолат. Шу куни Андижонда Суперлига жорий мавсумидаги мухлислар ташрифи бўйича иккинчи энг яхни натижа қайд этилди. Биринчи турдаги «Навбаҳор»нинг Наманганда ўтган «Сўғдиёна»га қарши ўйинини 18 мингга яқин мухлис стадиондан кузатганди.\nTribuna.uz мухбирлари ўйинни стадиондан кузатишди. Қуйида ўйиндан тайёрланган фоторепортажни эътиборингизга ҳавола қиламиз.\nЭлмурод Эрматов ва Жаҳонгир Маҳмудов олган суратлар.


Самарқанд шаҳри куранти янгиланди\n14:10 / 20.02.2017\nСамарқанд шаҳридаги «Самарқанд» темир йўл вокзалининг диққатга сазовор жиҳатларидан бири вокзал ҳудудига ўрнатилган курант ҳисобланади. У шаҳарнинг яна бир ўзига хос тимсолига айланди, деб ёзмоқда 24post.uz.\n«Самарқанд» вокзали раҳбари Азиз Турсуновнинг сўзларига кўра, 2016 йилда ушбу хронометр янгиланган бўлиб, унинг техник хусусияти ҳам яхшиланган.\n«Эндиликда шаҳар келувчи ва кетувчи йўловчилар кеча ёки кундузи бўлсин неонли циферблатларга эга курантдан соатларини тўғрилаб олишади», — деган Турсунов.\nУнинг сўзларига кўра, йўловчиларнинг талабларидан келиб чиққан ҳолда вокзал ҳудудида Wi-Fi тармоғи ишга туширилган.\nРасмий маълумотларга биноан, ҳар куни 1500-2000 киши вокзал хизматидан фойдаланади. Ушбу темир йўл вокзалидан ҳалқаро ва республика миқёсидаги тезюрар ва ўта юқори тезликда ҳаракатланувчи поездлар қатнови амалга оширилади.


Фантастик китоб ўқиш\n13:38 / 24.04.2020 | Дониёр | 929\nАссалому алайкум! Горвард Лавкрафт деган олдин яшаб ўтган ёзувчи бўлган. Уни китоблари фантастик жанрда ёзилган. Хар-хил фантастик маҳлуқотлар ҳақида. Уни ёзган китоблари ичида Мифы Ктулху деган китоби бор экан. Ўзим китоблар ўқишга қизиқаман. Фантастик китоб ёки киноларга қизиқмайман лекин шу китоб мени жуда хам қизиқтириб қўйди. У китобни ўқимадим лекин қисқача видеообзорини кўрганимда эшитиб қолдим. У ерда махлуқ бор экан у ўзига ўхшаган махлуқларни яратган экан ва шу жойини эшитиб шубҳаланиб қолдим. Чунки яратувчи фақат битта. Шу китобни ўқисам ширк келтирган бўламанми ёки қандайдир ўзим билмаган гуноҳга кўл урган бўламанми?\n– Ва алайкум ассалом! Шуни ўрнига тафсир, ҳадис ва сийрат китоблари ўқинг. Чунки инсон ҳам бир идишга ўхшайди. Масалан янги туғилганида покиза ва беғубор бўлади, сўнг унга кўз, қулоқ, оғиз орқали нима кирса идиш ўша билан тўлишни бошлайди. Маълум бир ёшга етганда эса ичидаги нарсалар уни ҳаракатга келтиришни бошлайди. Яхшлик билан тўлган бўлса яхшилик томонига, агар ширк, куфр, фасод ва ҳасад каби нарсалар билан тўлган бўлса ён атрофига ўша нарсаларни тарқатади. Ўша идишга тушадиган энг хавфли нарсалардан бири куфр, ширкдир. Одам ташқи кўринишини ҳар қанча ювиб тозалагани билан у нарсалар инсон қалби ва миясини ўта даражада ифлослантириб қўйган бўлади. Инсон ўз идиши тоза ёки кир эканлигини ўйлаётган фикри, ён атрофидаги инсонларга тарқатаётган фойда ёки зарари, қилаётган муомаласидан билиб олаверади. Чунки инсон идишига мандарин каби ширин таъмли ширин ҳидни жойлаган бўлса, ўзи ва атрофидагиларига ҳам ўша ҳид билан таъмни беради. Ичини чаёнга ўхшаб заҳар билан тўлдирган бўлса ўзгалар билан ўзига етказадиган нарсаси фақат заҳар бўлади. Бизга юзлаб одамлар Аллоҳ ҳақида ҳар хил ёмон хаёллар келади, қандай қутилсам бўлади деб мурожаат қилишади. Инсон ёшлигидан вақтини беҳуда сарфлаб ичини шу каби нарсаларга тўлдириб олса вафот топгунича шу сақланиб қолган нарсаларининг таъсирида хаёл суриб юради.\nМуоз ибн Жабал розияллоҳу анҳудан ривоят қилинади: У киши айтдилар:\nИмом Ғаззолийнинг ўзбекча китоблари\nИнжил китобини сотиб олгандим\nУстозимиздан Аллоҳ рози бöлсин!\nзикр аҳлидан сўранг 1-қисм. Муқовадаги расм.\nИжтимоий масалар ва узбек филмлари ҳақида\nАли Муҳаммад Саллабий ҳақида\nЭҳъёу улумуд Дийн китоби хакида


«Тошкент» энциклопедияси — Shosh.uz | Nafaqat Toshkent haqida…\nБош саҳифа » Тег архивлари: «Тошкент» энциклопедияси\nТег архивлари: «Тошкент» энциклопедияси\nПРОФЕССОРЛАР ШАҲАРЧАСИ – Собир Раҳимов (ҳозирги Олмазор) туманидаги турар жой массиви. Қамарнисо, Мирзо Fолиб, Форобий ва Тошхўжаев кўчаси оралиғида жойлашган. Лойиҳаси ва қурилиш ишлари Тошкент вилояти Зангиота тумани тасарруфидаги ерларда 1966 йилги Тошкент зилзиласидан сўнг бошланган. Профессорлар шаҳарчаси, асосан, Ўзбекистон миллий университети, Тошкент техника университети ўқитувчи ва профессорлари учун хусусий уй-жойлар қурилиши мақсадида ажратиб берилган. Шаҳарчада турар жойлар, мактаб, болалар …\nТОШКЕНТ ШЕВАСИ – ўзбек адабий тилига асос бўлган етакчи шевалардан бири, ўзбек тилининг қарлуқ-чигил лаҳжасига киради. Унда қипчоқ лаҳжаси элементлари ҳам учрайди: йур-жур, айрим-ажрим (семантик дифференциация мавжуд), йўналиш-жўналиш, айрилмоқ-ажралмоқ. Тошкент шеваси сингармоник эмас, масалан, тегиз ва тақиз, ўтқаз, кирғиз ва ҳ.к.; Тошкент шевасида адабий тилдаги каби 6 унли, сингармоник-қишлоқ шеваларида – 9 унли. Сингармоник бўлмаган шевалар ва адабий тилда индифферент …\n«ТУРКИСТОН АЛЬБОМИ» – Туркистон ўлкаси, унинг ижтимоий ҳаёти, аҳолининг турмуш тарзи, маданияти ва тарихи акс эттирилган биринчи ноёб фотоальбом. Туркистон генерал-губернатори Кауфман топшириғи билан шарқшунос А.Л.Кун раҳбарлигида тайёрланган (1871–72). Альбом 447 картонли варақдан иборат бўлиб, унда 1262 та фотосурат жамланган. Фотоальбом 4 қисм: ўлка этнографияси, археологияси, тарихи ва ҳунармандчилигидан иборат. «Тошкент альбоми»нинг археология қисми (154 варақ, 363 расм) А.Л. Кун …\nРЕГИСТОН АРИFИ – Кайковус каналининг чап ирмоғидан (Зарқайнар кўчасига яқин жойдан) бошланган; узунлиги 2,5 км. Зарқайнар кўчаси бўйлаб Имомсоиб масжиди, аҳоли зич яшайдиган маҳаллалар орқали ўтиб, Жангоб ариғига қуйилган. Тошкентнинг Регистон бозори (ҳозирги Чорсу)дан оқиб ўтганлиги учун шу номни олган. 19-аср охири – 20-аср бошларида Регистон ариғи Себзор даҳасининг Учкўча, Асувот, Чувалачи, Ҳасанбой, Себзор, Чигитбоши, Охунгузар-1, Охунгузар-2, Охунгузар-3, Fишткўприк, Эскижўва, …\nМуҳаммад Каримхўжа халифа мадрасаси (1884)\nМУҲАММАД КАРИМХЎЖА ХАЛИФА МАДРАСАСИ (1884) – Себзор даҳасининг Кадувод маҳалласи ҳудудида қурилган. Мадраса қурувчисининг тўлиқ исми Мулла Муҳаммад Карим халифа хожи Муҳаммад Раҳимбой ўғли бўлган. Мадраса пишиқ ғиштдан қурилган бўлиб, хонақоҳ, айвон, дарвозахона, дабирхона, дарсхона ва қатор ҳужралардан иборат. Шарқ тарафида Муҳаммад Каримхўжа халифа томонидан қурилган ҳаммом, дарсхона ва пишиқ ғиштли ҳужралар жойлашган. Мадраса вақф мулклари ҳисобига фаолият юритган. «Тошкент» …\nСАЛОР – Тошкентнинг шарқий ва жануби-шарқий қисмидан ўтган канал. Ҳозирги Салор Бўзсув каналидаги Салор ГЭСнинг қуйи бъефидан бошланади. Узунлиги 60 км, кенглиги 10–15 м, чуқурлиги 1–2 м. Бош сув олиш иншооти 20 м3сек. сув ўтказишга мўлжалланган. Каналдан Дам ва Полвон каналлари сув олади, Тошкентнинг бир нечта саноат корхоналари, жумладан, Тошкент иссиқлик электр маркази сув таъминоти учун фойдаланилади. Канал Юнусобод, Мирзо …\nТЕШИКҚОПҚА ҚАБРИСТОНИ (Тешикқопқа кўчаси, 173) – майдони – 8,15 гектардан зиёд. 1870 йилдан мавжуд. Қабристон номи шаҳар мудофаа деворида Дарвешхон томонидан 16-асрда ўрнатилган қопқа (1 отлиқ ўтиши мумкин бўлган дарвоза) билан боғлиқ. Шунинг учун уни Дарвишакқопқа деб ҳам аташган. Бундай қопқадан асосан хон чопарлари, махсус топшириқ билан юборилаётган шахслар ўтказилган. «Тошкент» энциклопедияси. 2009 йил\nТИББИЁТ АКАДЕМИЯСИ, Тошкент тиббиёт академияси – Тошкентда дастлаб 1920 йил Туркистон (Ўрта Осиё) университетида тиббиёт факультети ташкил этилган. 1931 йил Ўрта Осиё университетининг тиббиёт факультети Ўрта Осиё тиббиёт институтига айлантирилган. 1935 йилдан Тошкент давлат тиббиёт институти (ТошМИ) деб аталган. 1990 йилда Тошкент тиббиёт институти 1- ва 2-тиббиёт институтларига бўлинди. 2005 йил 1- ва 2-Тошкент давлат тиббиёт институтлари негизида Тошкент тиббиёт …\nРТВЕЛАДЗЕ Эдвард Васильевич (1942 йил 14 май) – археолог-тарихчи олим. Ўзбекистон Фанлар Академияси академиги (1995), тарих фанлари доктори (1989), профессор (1992). Грузиянинг Боржоми шаҳрида туғилган. 1962 йилдан Тошкентда. ТошДУни тугатган (1967). Ўзбекистон Санъатшунослик илмий-текшириш институтида илмий ходим (1969–76), катта илмий ходим (1976–85), санъат тарихи бўлими мудири (1985 йилдан). Илмий ишлари Ўрта Осиёнинг қадимий ва ўрта асрлар тарихи, археологияси, нумизматикаси, эпиграфикаси, …\nТошкент даҳалари. Умид даҳаси\nУМИД ДАҲАСИ – Чилонзор туманида; Бунёдкор шоҳкўчаси, Чилонзор, Чўпонота кўч.лари ва Кичик ҳалқа йўли оралиғида жойлашган. 2008 йил 1 августда даҳага шу ном берилган. 20-асрнинг 2-ярмида вужудга келган. Даҳа ҳудуди 100 гектардан ортиқ. Даҳа ҳудудида Ўзбекистон Қуролли Кучларининг спорт мажмуаси, В.Воҳидов номидаги хирургия маркази, «Катта Қозиробод» жоме масжиди ва шу номдаги қабристон, «Фаввора» кафеси, «Анварбек» ресторани мавжуд. Ҳудуд ўртасидан Анҳор …\nҚОВУНЧИ МАДАНИЯТИ – милоддан аввалги 2-аср – милодий 6-асрга оид археологик маданият. Дастлаб ўрганилган жой – Қовунчитепа харобаси номидан олинган. Қовунчи маданияти Тошкент воҳаси, Сирдарёнинг ўрта оқими ва Фарғонанинг шимоли-ғарбий қисмида тарқалган. 1934-37 йилларда Қовунчи маданияти комплексларида қазиш ишлари олиб борган археолог Г.В.Григорьев уни 2 босқич – Қовунчи 1 ва Қовунчи 2 га ажратган (у Қовунчи 1 милоддан аввалги 2-минг …\nҚибрай тумани – Тошкент вилоятидаги туман. 1933 йил 1 декабрда ташкил этилган (1933–91 йилларда Оржоникидзе тумани, 1991 йилдан Қибрай тумани). 1962 йил 24 декабрда Калинин (ҳозирги Зангиота) тумани билан бирлаштирилди. 1964 йил 31 декабрда қайтадан тузилди. Жануби-ғарбдан Тошкент шаҳри, жанубдан Юқори Чирчиқ, шарқдан Бўстонлиқ, ғарбдан Тошкент туманлари, шимолдан Қозоғистон Республикаси билан чегарадош. Майдони 0,56 минг кв.км. Аҳолиси 186,6 минг киши, …\nЖАРАРИҚ ДАҲАСИ – Шайхонтоҳур туманида, шаҳарнинг шимоли-ғарбий қисмида, Кўксарой, Алп Жамол, Жарариқ, Белтепа кўчалари оралиғида жойлашган. Даҳа 1939–42 йилларда Тошкент вилояти «Ўзбекистон» жамоа хўжалиги ҳудудида ташкил этилган. 1988–93 йилларда жамоа хўжалиги ерлари шаҳар тасарруфига ўтказилди ва эски якка тартибдаги уй-жойлар ўрнига Тошкент шаҳрини реконструкция ва обод қилиш давлат лойиҳалаш институти лойиҳалари асосида замонавий кўп қаватли турар жойлар қурила бошлади. Даҳада …\nБОТАНИКА БОҒИ (Боғишамол кўчаси, 232) – ТошДУ (ҳозирги ЎзМУ) қошидаги ботаника боғи асосида ташкил топган, 1950 йилдан расмийлаштирилиб, қурилиши бошланган. 1968 йил 1 январдан боғ илмий-текшириш институти мақомини олди. 1998 йил Ботаника институтига қўшилгач, Ботаника институти ва ботаника боғи деб аталди, 2001 йилдан эса «Ботаника» илмий-ишлаб чиқариш маркази деб номланади. Ҳозирги Ботаника боғи шу марказ тасарруфида. Ботаника боғи республика миқёсида …\nМиркарим Осим (1907–1984)\nМиркарим Осим – ёзувчи ва таржимон. Ўзбекистонда хизмат кўрсатган ўқитувчи (1944), Ўзбекистонда хизмат кўрсатган маданият ходими (1977). Тошкентда туғилган. Самарқандда ўқитувчилар тайёрлаш курсида дарс берган (1930). Давлат нашриётида муҳаррир (1931), Педагогика фанлари илмий-текшириш институтида илмий ходим (1932–49), Fафур Fулом номидаги Адабиёт ва санъат нашриётида муҳаррир (1959–72). Навоий ҳақида туркум қисса ва ҳикоялар ёзган (1937–40). Ўрта Осиё халқлари тарихининг энг қадимги …\nСаҳифа 1 of 41234\t»\nОрол денгизи (4)\nNarzullayeva Mahfuza: Assalomu alaykum ustozlar men 9sinfdan keyin hujat topshirib litseysida uqsam bu...\nGuzal: Ассалому алейкум Хадичаи Кубро мадрасасига онлайн хужжат топширса буладими?...\nШоира: Ассалому алайкум мени кизим 6 снифни битирди сизларда шу ёшдеги кизлар учун каер...\nMadinabonu: Salom qalay adabiyot she'r yozganman 1gazetaga chiqorasizmi...\nАзиза: Ассалому алекум кизим 8 ёшда 1 синфни тамомлади. Ёшига нисбатан тенгдошларига ка...


Тайванда улкан кўприк қулади - видео\n15:38 02.10.2019 (Янгиланган 15:40 02.10.2019)\nТайвандаги Илан уездида кўприк қулаб тушди. Унинг остида кемалар бўлган. Ҳодиса оқибатида ўн киши жароҳат олди.\nТОШКЕНТ, 2 окт – Sputnik. Тайвандаги Илан уездида кўприк қулаб тушди. Бу ҳақда Сингапур Channel NewsAsia видео лавҳани эълон қилди.\nКўрик қулаши сешанба куни содир бўлди.\nТайван марказий ахборот агентлиги маълумотига кўра, ҳодиса вақтида кўприкдан бензин ташувчи юк машинаси ҳаракатланаётган бўлган.\nШунингдек, кўприк остида балиқчилик қайиқлар бўлган, кўплаб одамлар сувга тушиб кетди.\nЁнғин хизмати хабар қилишича, камида ўн киши, шу жумладан юк машинаси ҳайдовчиси касалхонага ётқизилган. Шулар қатори патрул хизматининг икки ходими енгил жароҳат олган.\nШу йил январ ойида Ўзбекистон президенти Шавкат Мирзиёев республиканинг иттифоқда иштирок этиш масаласи парламентда ҳар томонлама ўрганиш кераклигини айтганди.\nМарт ойи бошида Вазирлар Маҳкамаси парламентнинг иккала палатасига мамлакатнинг ЕОИИдаги кузатувчиси сифатида иштирок этиши тўғрисидаги таклиф киритишга қарор қилди.\nАпрел ойи охирида парламентнинг қонун чиқарувчи палатаси, май ойининг бошида - Сенат кўпчилик овоз билан Ўзбекистоннинг иттифоқдаги кузатувчиси сифатида қатнашишини маъқуллади.


ҚАЙСАР ҚИЗ ҚАСОСИ - 15 Мая 2009 - WwW.Shaxrisabz.Ucoz.Ru\nГлавная » 2009 » May » 15 » ҚАЙСАР ҚИЗ ҚАСОСИ\nҚАЙСАР ҚИЗ ҚАСОСИ\nДилшода соатига қаради-ю, «бугун яна ойимдан дакки эшитаман» деган ўйга бориб, дугоналарини ҳайрон қолдирганича, «кетаман»га тушиб қолди.\n— Яна бироз ўйнайлик, ҳали вақтимиз бор! — уни йўлдан қайтармоқчи бўлди Шаҳноза.\n— Кетмасам бўлмайди.\n— Йўғ-э, кейин бир ўзим қандай уйга етиб оламан?\n— Бундан ташвишланма, таксига ўтқазиб, уйингга кузатиб қўяман, юрақол, яна бироз рақс тушайлик!\nШаҳноза саросималаниб бир дугонасига, бир уни рақсга тортаётган Рустамга тикилди.\n— Боравер Шаҳноз, боравер, ана кузатувчинг ҳам топилди. Мен ўзим кета оламан.\n— Рухсат берсанг, сени ўзим кузатиб қўяман, Дилшода.\nДилшода олижаноблик кўрсатиб, ўз хизматини таклиф қилаётган, шу пайтгача неча-неча қизларнинг кўнглини овлаб, охир оқибатда мақсадига эришгач, ҳаммасини алдаб, ташлаб кетишни одат қилган Шавкатга масхараомуз тикилди.\n— Сенинг кузатишингга зор эмасман. Ўзим ҳам кета оламан. Яхшиси, сенга кўзини лўқ қилиб тикилиб турган Лолиттангдан қолма. Хайр, омон бўлинглар!\nДугоналари ҳам, ҳафсаласи пир бўлган Шавкат ҳам унинг орқасидан хавотир аралаш киноя билан тикилиб қолишди. Ҳусну-жамолда барча қизларни ярим йўлда қолдириб кетадиган, замонавий кийинадиган, аммо ўғил болалар сингари чапани, мағрур, шаддод ва чўрткесар, ҳали бирор йигитга рўйхушлик бермаган бу қизга ҳамкурслари ҳайиқиброқ муомила қилишарди. Унга севги изҳор қилишга уринган йигитларнинг шўрига шўрва тўкилиб, ҳаммага кулги бўларди.\nДилшода тунги клубдан чиққанида вақт алламаҳал бўлганди. Уч бекат наридаги уйига пиёда кетса ҳам бўларди. Аммо тезроқ етиш, онасидан дакки эшитмаслик истагида дуч келган биринчи машинага қўл кўтаришга мажбур бўлди. Оппоқ «Лачетти» машинаси унинг ёнигинасига келиб тўхтади.\n— Уч бекат наригача олиб кетинг, илтимос.\nДилшода машина ичида ҳайдовчидан ташқари яна бир йигит ўтирганини кўриб, бироз саросималанди.\n— Чиқа қолинг, сиздек гўзалларнинг илтимосини ерда қолдириб бўладими!\nДилшода иккиланаётганини билдирмаслик учун машинанинг орқа ўриндиғига ўтирди. Шу пайт ҳайдовчининг шериги жойидан чиқиб, унинг ёнига ўтириб олди.\nДилшода қалтис иш қилиб қўйганини тушуниб, машинанинг иккинчи эшигини очиб, юриб бораётган машинадан тушиб қолишга уринди. Аммо ёнида ўтирган йигит кучли қўллари билан уни ўзига тортиб, маҳкам қучоқлади.\n— Нима қилмоқчисизлар, акалар, мен унақа қизлардан эмасман. Мен... мен...\n— Жим бўл қушча! Бизга айнан сенга ўхшаган «унақа эмас» қиз керак. Fинг десанг, жонингдан умидингни уз!\nДилшода ўзини қучоқлаб олган йигитнинг бу гапини эшитиб, бор овози билан қичқиришга уринди. Шаҳарнинг нурафшон кўчасида ҳар замон, ҳар замонда учраётган йўловчилар унинг нажот қичқириғини эшитар, тасодифан нопок одамлар қўлига тушиб қолган, бечорага бирортаси ёрдам берар, дея умид қилди. Аммо барзанги йигит энди ўзининг бақувват панжалари билан унинг оғзини бекитишга уринар, қиз раҳмсиз сайёд тузоғига илинган қушча мисол тобора умиди сўниб типирчилар, уларга яхши сўзлар айтиб ялиниб-ёлворарди. Орадан йигирма дақиқалар ўтгач, оқ рангли «Лачетти» тун қоронғулигини ёриб, шаҳар четидаги сокин Чўпонота тепаликлари бағрига сингиб кетди...\n«Кўза кунда эмас, кунида синади» деганлари тўғри чиқди. Ўзига ишонган, «ҳаётда ҳеч ким ўз-ўзидан бировга ёмонликни раво кўрмайди» — деган ишонч билан улғайган, оилада уч ўғилдан кейин улар сингари эркин, сўзидан қайтмайдиган, хавф-хатар олдида ўзини йўқотиб қўймайдиган бўлиб вояга етган, эндигина йигирма ёшга тўлаётган, ҳамма курсдошлари уни ўғил бола сингари Дилшод деб чақирадиган мағрур, шаддод, шўх ва эркатой бу қизнинг бир тунда бутун ҳаётга, одамларга бўлган ишончи чил-чил синди.\nТонг ёришар палласи жунжикиб ўзига келган қиз икки виждонсиз йигитнинг ваҳшийларча ўзининг номусини топтаганини эслади. Бийдай тепаликларда тун бўйи ёлғиз, беҳуш ҳолда ётганини ҳис қилиб, атроф тепаликларга, харсанг тошларга ваҳима билан аланглади. Атрофда сочилиб ётган шимини, футболкасини кўрди-да, яланғоч ҳолда ётганидан уялиб кетиб, кийиниб олди. Кейин, умрида илк маротаба ҳаётда инсон боласини шу кўйларга соладиган шундай бераҳм, виждонсиз, жирканч одамлар ҳам бор экан-да, деган хулосага келиб, аламидан йиғлай бошлади.\n«Энди нима қиламан? Тун бўйи қаерда қолганимни, бошимга бундай кулфат тушганини, икки йиртқич ҳайвон номус-оримни оёқ ости қилганлигини уйдагиларга қандай тушунтираман? Нега шилқим Шавкатнинг илтифотини рад қилдим? Агар у кузатиб қўйганида бу ҳолга тушмасдим? Энди акаларим менга қандай кўз билан қарайди? Бу жирканч ҳаётда қандай яшайман? Мен энди ит текканман! Энди ҳеч кимга керак эмасман!».\nХаёлига келаётган бундай саволларга жавоб топишга қурби етмас, фақат «бундай ҳаётдан воз кечиш керак!» — деган фикр миясини пармаларди. У баланд қоя тепасига чиқиб, ўзини жарликка ташлашга аҳд қилди. Қояга тирмашиб чиқиб атрофга назар ташлади. Қоя ости саёздек туюлиб, бундай баландликдан ўзини ташласа, бор-йўғи оёқ-қўллари синиб, ўлмай, чалажон бўлиб қолишини ҳис қилди. Кейин, ўзини қоя остидаги харсанг тошлар орасида чалажон бўлиб, инграб ётганлигини тасаввур қилиб, жунжикиб кетди. Уни шундай ҳолда топиб олишса, ўзи ҳақида барибир ёмон гаплар тарқалишини ўйлаб, бу фикридан қайтди. «Бу ҳаётдан изсиз ғойиб бўлишим керак. Менга нима бўлганини ҳеч ким билмаслиги. Одамлар «Номус-ори топталиб ўлдирилибди! — дейишларини истамайман!»\nЁришиб келаётган тонг ёғдусида қоя устида атрофга аланглаб, узоқларда оқаётган Зарафшон дарёсига кўзи тушиб, миясига янги фикр келди: «Ўлигимни ҳеч ким топа олмайдиган қилиб ўзимни чўктираман. Бу бир лаҳзалик, осонгина ўлим бўлади!»\nУ дарё сари кета бошлади. Қир-адирлардан ошиб, катта трассага чиқиб олди. Зарафшон дарёсини у ҳеч қачон кўрмаганди. Дарё пишқириб, ҳайқириб оқса керак, деб ўйларди. Дарёга етиб келиб унинг тизза баробар, ирмоқ-ирмоқ бўлиб оқаётган узанини кезиб, ўзини кўмиб, йўқ қилиб юборадиган ёки оқизиб кетадиган жойини топишга интилди. Изланишлари зое кетаётганини сезиб, ҳафсаласи пир бўлди. Тошлоқ оролчага чиқиб, ҳолсиз чўзилиб, кўзларини юмди. Ниҳоятда толиқиб қолганлиги учун қанча ухлаганини билмади. Қуёш майин нурлари билан жуссасини илита бошлаганидан уйғонди. У бошини кўтариб атрофга аланглади: дарё ўзанининг икки соҳили кўм-кўк дарахтлар билан қопланган, ўртадан ирмоқларга бўлиниб оқаётган дарё қуёш нурларидан ойна каби ялтирайди. Аллақаердан жийда гулининг муаттар ифори анқийди. У уст-бошига разм солди: тупроққа чўмилган товуқ мисол бўлибди, ўғил болачасига қилиб калта қирқилган сочларига хашаклар илашиб қолибди. Қўлларининг тирсаги, оёқларининг тиззалари қирилган. У беҳолгина ўрнидан туриб эгнини қоқди. Кейин ўзига юқиб қолган тунги қароқчиларнинг жирканч жинояти изларини бутунлай ювиб ташламоқчидек, уст-бошларини ечиб, ҳафсала билан ювина бошлади. Муздеккина ёқимли сув тетик торттирди. Яқиндагина кўнглига туккан қароридан қўрқиб кетиб, ҳаётга, тирикликка чанқоқ кўз билан қарай бошлади. «Йўқ, мен ўлмайман, ўлмаслигим керак. Ўша икки лаънатини топиб, қилган ишларига минг бир пушаймон қилдирмагунимча ўлмаслигим керак! Ҳа, уларни шундай жазолайки, иккинчи бор бирор аёл зотига бундай жирканч ишни қила олмайдиган бўлсин!»\nУ апил-тапил кийиниб, фикрини пишитиб олиш учун яна аввал ётган жойига бориб чўзилди. «Қадимда подшоҳлар ўз ҳарамидаги хизматкор эркакларни аёлларга кўз олайтирмасликлари учун бичиб қўйишган, аёлларга нисбатан тажовузкорлик қилган эркакларни ҳам шундай жазолашган. Собиқ иттифоқ даврида тўрт йиллаб хизмат қилган денгизчи аскарларнинг таомларига атайлаб дори қўшишиб, шаҳвоний эҳтиросларини жиловлаганини эшитганди. Биринчи йўл бундай эркаклар учун адолатли жазо усули бўлсаям, буни анаву лаънатиларга нисбатан қўллашнинг иложи йўқ. Тўхта, тўхта, ахир доришунослик факультетида ўқияпман-ку! Мен шундай бир дори кашф қилайки, бу зўравонлик билан аёллар иффатига чанг соладиган ҳайвонсифат эркакларни бир умр эркаклик бахтидан маҳрум қилиб қўйсин! Демак, биринчи навбатда ўша дорини кашф қилишим, кейин тунги ярамасларни қаерда яшашлигини ва ишлашлигини аниқлашим керак. Айтмоқчи, машинанинг рақами 9999 эканлигини кўргандим-ку! Бу уларни топишни осонлаштиради. Топиб олсам, уларни тузоққа тушириш ҳеч гапмас. Бир ширин жилва қилсанг, исталган эркак ортингдан эргашаверади. Ҳали қараб турларинг, разиллар, бир кунларингни кўрсатмасам, Дилшода исмимни бошқа қўяман!».\n— Ҳой, тирикмисиз, ўликмисиз?\nДилшода бу товушни эшитиб, чўчиб тушди. Ўгирилиб қараб, ўзига кулимсираб тикилиб турган, бошида кенг айвонли шляпа, қўлида узун чўпли қармоқ ушлаб турган йигитга кўзи тушди. У ҳам кўзига кечаги эркаклар сингари разил, ифлос, ёмон ниятли одамдек туюлиб, унга ғазаб билан тикилди.\n— Нима ишингиз бор, йўлингиздан қолманг!\n— Сизни дарёдан оқиб келган мурда деб ўйлабман. Бундай десам, бу сув ҳеч кимни оқиза олмайди. Кейин, ростини айтсам, сизнинг чўмилишингизни кўриб, сув париси деб ўйладим. Наҳотки бизнинг дарёмизда ҳам сув париси мавжуд бўлса, дея ҳайратга тушиб, яқиндан кўриш учун ёнингизга келдим.\n— Йўлингиздан қолманг, дедим! — Йигит ўзини яланғоч ҳолда кўрганини билиб у янада ғазабланиб кетди.\n— Вой-бўй, сув париси бунчалик жаҳлдор бўлишини биринчи кўришим. Йўқ, сув пари эмас, шаҳарлик аччиғи тез париларга ўхшайсиз.\n— Э, қанақа одамсиз ўзи! Ҳа, шаҳарликман, шаҳарнинг энг ёмон парилариданман. Агар ёмон ниятда бўлсангиз, кунингизни кўрсатиб қўяман.\n— Ҳар ҳолда саҳар-мардон бу ерда нима қилиб юрибсиз? Бирор муаммонгиз бўлса, айтинг, ёрдам қилишим мумкин.\nҚиз йигитнинг қандай одам эканлигини билмоқчидек, унга синчиклаб разм солди. «Ҳар ҳолда ёмон ниятли одамга ўхшамайди-ку!» — деган қарорга келиб, унга жавоб берди:\n— Мени бу ерга дунёдаги энг ёвуз бўрилар қувлаб келишди, ўлимимга рози қилишди. Ўзимни ўлдирмоқчи эдим, бироқ энди фикримдан қайтдим. Энди у ифлосларни топиб, уларни ўлимларига рози қилмоқчиман.\n— Ҳа, бошингизга мушкул савдо тушганга ўхшайди.Тирик қолибсизми, мақсадингиз аниқми, демак шунинг ўзи катта гап. Қолганини суриштириб ўтирмай. Менинг исмим Дилшод, шаҳардаги бир қурилиш ташкилотида инженерман. Ҳар якшанба куни шу ерга келиб, балиқ овлаб, дам оламан. Мендан бирор ёрдам керамасми?\nЙигитнинг исми ўзиникидек Дилшод эканлиги, у очиқ кўнгиллик билан ёрдамини таклиф қилаётгани қизнинг кўнглини бироз юмшатди. Кейин, бу ердан қандай қилиб шаҳарга етиб олишнинг ҳам иложини топмай турганди.\n— Агар иложи бўлса, мени шаҳарга, уйимга олиб бориб қўйсангиз, — деди у йигитга синчков тикилиб.\n— Уни қаранг-а, бугун балиқ ўрнига шаҳарнинг энг ёмон парисини овлабман-да! Нимаям дердик, кетдик, ҳов қирғоқда турган машина меники.\nДилшод йигитнинг бу беғараз ҳазилини эшитиб, ғамнок чеҳрасига бироз табассум югургандек, кўнгли ёришгандек бўлди. Ўзи ҳам унга шундай ҳазил қилгиси келиб:\n— Дилшод ака, менинг исмим Дилшода, сиз одамгарчилиги бор йигитга ўхшайсиз, — деди.\n— Билсангиз, ҳамма Дилшодлар, жумладан мен ҳам, яхши одамлармиз.. Улардан ҳеч қачон ёмонлик кутманг. Исмингиз Дилшода экан, демак сиз ҳам ёмон парилардан эмассиз. Қани кетдик. Агар рухсат берсангиз, бугун тонгда қармоғимга зўр сув париси илинганлигини ҳаммага мақтаниб юраман.\n— Агар шундай қилсангиз, сиз ёмон Дилшодга айланасиз ва мени бошқа ҳеч қачон кўрмайсиз.\n— Биласиз-ку, балиқчилар бироз мақтанишни яхши кўришади. Аммо, сизни бошқа кўрмайдиган бўлсам, ҳеч кимга мақтанмай қўяқолай.\nЙўл-йўлакай адаш балиқчининг самимий ҳазиллари қизнинг нотинч қалбига бироз таскин бергандай бўлди. Қиз бу йигитга бемалол ишониш мумкинлигини ҳис қилиб, ўз режасини амалга оширишда ундан кўмак сўрашга қарор қилди.\n— Дилшод ака, милицияда танишингиз борми?\n— Шаҳар ДАНининг бошлиғи ўринбосари синфдош ўртоғим бўлади. Бирор ёрдам керакми?\n— Айни муддао-ку! — қувониб кетди Дилшода. — Ўртоғингиз орқали 9999 рақамли оқ рангли «Лачетти»нинг эгаси кимлигини, қаерда яшашлигини аниқлаб бера оласизми?\n— Бу жудаям осон. Ўртоғим илтимосимни рад қилмаса керак. Лекин, бу сизга нима керак?\n— Бу анаву бўриларнинг машинаси. Мен уларни топишим ва боплаб жазолашим керак.\n— Бу қиз бошингизга оғирлик қилмасмикан? Агар лозим топсангиз, дардингизни менга айтинг, кўмаклашай. Прокуратурада ҳам танишларим бор.\n— Бу ёғини ўзимга қўяверинг. Агар ёрдамингиз керак бўлса, айтарман.\nУлар телефон рақамларини алмашишиб, Дилшоданинг уйи олдида хайрлашишди. Дилшода уйлари дарвозасига етиб, беихтиёр Дилшоднинг узоқлашиб кетаётган «Жигули»си ортидан бир зум тикилиб қолди. «Дунёда яхши одамлар ҳам кўпга ўхшайди» ўйлади у. Бошига тушган савдолар ҳақида на ота-онасига, на акаларига лом-мим демасликка, бир тун йўқолиб қолганлиги учун бирор баҳона рўкач қилишликни кўнглига тугиб, ичкарига кирди. У ҳали уйида ўзини қандай машмашалар кутаётганини билмасди...\nУ уйига кириб бориши билан бутун оила аъзолари йиғилишиб, унга қарши найзаларини шай қилиб туришганини кўрди. Ҳужумни одатдагидек ойиси бошлади:\n— Сени бундай тарбия қилмай мен ўлай! Тун бўйи қайси гўрларда қолиб кетдинг, уятсиз. Мени, дадангни, акаларингнинг шаънини ўйламадингми, шарманда. Наҳотки авлодимиздан кўча қизи чиқаётган бўлса! Гапир, беномус!\n— Бердисини айтгунимча ўлдирмай туринг, ойи! Кеча клубдан дугоналарим билан чиқиб, таксига ўтирдик. Дастлаб уларни ётоқхонасига элтиб қўймоқчи бўлдик. Такси нақ ётоқхона олдига етганида, ғилдираги чиқиб кетиб, ариқ ичига ағнаб кетди. Рост гапим, ҳеч кимга ҳеч нарса қилмади. Фақат уёқ-буёғимиз сал шилинди холос. Кейин, жуда кеч бўлиб қолганлиги учун қизлар билан ётоқхонада қолдим. Сизларга телефон қилиб қўяй десам, бирорта телефон ишламас экан. Мана, соппа-соғман. Ана энди ўлдираверинг, ойи.\n— Вой мен ўлай, туни билан нима хаёлларга бордим-а, қизи тушмагур! Ҳозир келиб қолмаганингда, эндигина милицияга хабар бермоқчи эдик. Хайрият, худо бир сақлабди. Аммо қизим, бўй етган қизсан. Номинг ёмон отлиққа чиқса, биз ота-оналаринг, акаларинг бундай номусга, шармандаликка қандай чидаймиз? Шу сабаб бугундан бошлаб ўқишингга борасан, уйга қайтасан. Ҳеч қандай дискотека, тунги клубларга бормайсан, гап тамом!\n— Агар бирор қалтис қадам ташлаганингни сезсам, ўлдириб ташлайман, — гапга аралашди кенжа акаси.\n— Рост айтасиз ойи, бунингизни тезроқ эрга бериб қутилмасангиз, тез орада кўча қизига айланади, — дашном берди ўртанча акаси.\n— Кўрдингизми, бунингизга ўша дискотекага бориб йигитларнинг бўйнига осилиб, қийшанглаш ёқиб қолган. Тез орада уйга икки кунлаб, кейин, бутунлай келмай қўяди. Мана мени айтди дерсиз, кейин уйимизга бирорта совчи қадам ҳам босмайди. Кўча-кўйда кўрганлар бизларга «ана, ҳалиги бузуқ қизнинг акаси!» дея қўлларини бигиз қилиб кўрсатишади Агар, иш шу даражага етса, сени ўзим ўлдириб, қамоқда чириб кетганим яхши, билиб қўй, ҳой қиз! — алангаланди яна кенжа акаси.\n— Кеча келган совчиларга рози бўлишингиз керак эди, ойи, — гап қўшди шу пайтгача ўйчан ўтирган катта акаси.\n— Яна келишса, рози бўлганим бўлсин.\nХуллас тарбиявий соат ярим соатларга чўзилди.\n— Қизишманглар, болаларим. ўзларингни босинглар, — вазминлик билан гап бошлади дадаси.\n— Сен ҳам таънангга ўйлаб кўр қизим. Тун бўйи йўқолиб кетганинг бизларни қандай тахликага солиб қўйганини ўйлаб кўр. Қолаверса, ёшинг ҳам йигирмага етди, энди катта қиз бўлдинг. Ҳаётга, турмушга ақл, мулоҳаза билан ёндашадиган ёшга кирдинг. Энди болалик одатларингни ташла, ўйин–кулгу ҳам вақти билан... Ўқийман дединг, мана ўқияпсан. Келажакда зўр доришунос бўлишлигингни ўйла. Ота-онангнинг, акаларингнинг шаънига доғ туширмайдиган, ақлли, мақсадли, самимий инсон бўлишингни ўйла. Кечаги қилиғинг билан бизни ёмон аҳволга солиб қўйганингни ўйла. Ё совчиларга розилик бериб юбораверайликми! Нима дединг, гапир қизим?\n— Ҳамма гапларингиз тўғри. Бугундан бошлаб аввалги ўйинқароқ қизингиз йўқ деб ҳисоблайверинг. Энди ўқишга бораман, уйга қайтаман, дискотека ва тунги клубларни елкамнинг чуқури кўрсин, гапим — гап. Сизларнинг юзингизни ҳеч қачон ерга қаратмайман. Бу гапим ҳам гап. Турмушга чиқиш масаласини уч йилдан кейин, ўқишим битгач гаплашамиз. Келишдикми? Қорним очиб кетди, ойи, нонуштага ўтира қолайлик!\nОтаси ҳам, онаси ҳам унинг болаларча софдиллигидан, самимийлигидан, бир сўзлигидан завқланиб, эркалаб севишарди. Бу сафар ҳам улар қизининг ҳамма сўзлари чин дилдан айтилганлигига ишонишиб, унга ўйчан тикилганича бошларини чайқашди. Акалари ҳўмрайганларича қўл силташиб, дастурхон атрофига бориб ўтиришди..\nЎша куни кечаси Дилшода тун бўйи мижжа қоқмади. У ота-онасига, акаларига берган ваъдалари чин дилдан эканлигига ўзи ҳам ишонарди. Ростдан ҳам табиатидаги ўйинқароқлик, шўхлик, ўйламасдан иш қилишлик, бошига шу кулфатларни солмадими? Нега бир бекат берида турувчи Шаҳноза дугонасини бирга кетишга кўндирмади? Эҳтимол икки киши бўлиб кетишганларида, бу ишлар бўлмасмиди? Ё бечора Шаҳноза ҳам мен сингари номус-иффатидан айрилиб қолармиди? Худбинлик қиляпман шекилли. Нега унга ҳам ўз қисматимни раво кўряпман? Шавкат шилқим билан бирга қайтсам, бир жойимни узиб олармиди? Нега у бечорани мазах қилиб кулдим? Нега барча тенгдошларим мен билан гаплашганларида бироз тортиниброқ туришади? Наҳотки мен уларга одамларча самимий муносабатда бўлмасам? Ё чиройимдан ўта мағрурланиб, ҳеч кимни назар-писанд қилмай қўядиган бўлиб қолдимми? Нега ҳеч ким мени чин дилдан севмайди? Ёки нега ўзим ҳеч кимни сева олмадим? Калондимоғлигим, ҳеч кимни назар-писанд қилмаслигим шу аҳволга тушиб қолишимга сабаб бўлмадими? Нега бошқа йигитлар мени кузатиб қўйишга тайёр эканлигини айтиша олмади? Улар Шавкат шилқимни ўлгудек ёмон кўришимни билишарди-ку! Ҳаммасига ўзим айбдорман. Тунги клубга боришни ҳам ўзим ташкил қилмаганмидим? «Оналаримиз рухсат беришмайди» деганларни — «Ёшликда ўйнаб қолайлик» деб ўзим зўрлаб кўндирмаганмидим? Бирга бордикми, ҳаммамиз бирга қайтишимиз лозим эди. Мен «кетаман»га тушганимда, ҳамма менга эргашишини кутдим. «Бироз ўйнайлик» деган дугонамни ҳам «Бўлди, кеч бўлиб кетди, оналаримиз хавотир олишади» дейиш ўрнига, жеркиб солдим. Мағрурлигим, ўзимга ортиқча даражада бино қўйиб юборганим, ҳеч кимни назар-писанд қилмаслигим туфайли қизлик номус-оримдан айрилиб ўтирибман-ку! Дадам тўғри айтдилар, самимий инсон бўлишимни ҳам ўйлаб кўришим лозимга ўхшайди.Уларга берган барча ваъдаларим чин. Аммо уларнинг юзини ерга қаратмайман, деганим ёлғон-ку! Аллақачон бу ишни беихтиёр қилиб қўйганим, ҳақиқат-ку! Бу ҳақиқатни уларга қандай юз билан айтаман!? Ҳеч ким билмайдиган бу сир бир кун келиб ошкор бўлиши, ота-онамнинг, акаларимнинг юзи ерга қарашлари аниқ-ку! Бу ҳақиқатни қандай яшира оламан! Қолаверса, бўлажак турмуш ўртоғимнинг юзига қандай қарайман?»\nШунга ўхшаш саволлар оловида қоврилаётган қиз қачондир, кимнидир астойдил севиб қолишига, ўзи ҳам севилишига, келажакда бахтли оила қуришлигига ишонарди. Ана энди ҳамма орзулари чиппакка чиқиб турибди. У ўзбекчиликда иффатидан айрилган қизлар тўй кунисининг эртасигаёқ шарманда қилиниб, отасиникига қайтариб юборилишини кўп бора эшитган. Маҳаллада «Фалончининг қизининг шармандаси чиқиб қайтиб келибди!» — деган сўз тарқалишининг ўзи ота-онани, қариндошларни қора ерга тиқиб қўйиши аниқ. Бундай инсоддан фақат ўлиб қутулиш мумкин. Бироқ, унинг ўлгуси йўқ. У аввало анаву ифлосларни топиши, қилғилиқларига яраша муносиб жазо усулини ўйлаб топиши керак. Кейин нима бўлса, бўлаверсин. Бу инсодни ҳеч ким билмаслиги учун бир умр ёлғиз ўтади! Ана шунда ота-онаси-ю, акаларининг ҳам юзини ерга қаратмайди!».\nҚиз бу хулосасидан мамнун ҳолда кўзларини юмиб, тонг арафасидагина қаттиқ ухлаб қолди. У шу ухлаганича эрталабки нонуштага ҳам чиқмади. Бир пайт хонаси эшиги зарб билан очилиб-ёпилганидан уйғониб кетди ва хонага важоҳат билан кириб келаётган кенжа акасини кўрди.\n— Сен «айтган гапларимга ҳамма лаққа ишонди!» — деб ўйлаяпсанми? Қани тур-чи, гаплашиб олишимиз керак!\nДилшода акалари ичидан энг рашкчиси ҳисобланган шу акасидан доимо ҳайиқиб юрарди. Ўқувчилик даврида ҳам у акаси доимо уни назорат қилиб юрар, бирор бола билан арзимас нарса ҳақида гаплашиб турганини кўриб қолса, шу болани иккинчи марта синглисига яқинлашмайдиган, гап отмайдиган қилиб қўяр, синглисининг важидан кўплаб болалар билан жиққа мушт бўларди. Мактабдаги энг зўр боксчи бўлган бу акасининг ҳимоясида қиз ўзини анча эркин сезар ва бундан фахрланиб, ёмон кўрадиган мактабдошлари устидан бемалол ва беписанд мазах қилиб юришдан ҳам тоймасди. Аммо табиатан ўта қизиққон бўлган бу акаси ўзининг ҳар қандай «гуноҳ»лари учун ҳеч қачон унга мушт кўтармаслигини ҳам яхши биларди. Бироқ, акасининг турқи бугун одатдагидан бошқача эканлигини, беихтиёр қилиб қўйган энг улкан гуноҳи учун ҳозир жавоб бериши лозимлигини сезиб, индамайгина ўрнидан турди ва кароватига ўтирди.\n— Қани гапир, очиқчасига тан ол. Сен ёмон бир иш қилиб қўйганингни сезиб турибман. Агар, ростдан ҳам бузилиб кетган бўлсанг, сени ҳам, сени шу аҳволга солган аблаҳни ҳам соғ қўймайман! Наҳотки менинг синглим кўча қизига айланган бўлса-я!\nҚиз қалбида шу тобда тўлиб-тошиб бораётган ташвиш ғамларини бирор яқин кишисига тортинмасдан айтиб беришни, ундан бўлажак ҳаёт синовларидан ҳимоя ва кўмак сўрашни жуда истарди. У кўнглида шундай истак сезиб, иккиланганича бир неча лаҳза акасига жовдираб тикилди. Ниҳоят, акасидан нажот излагандек, унга бор гапни оқизмай-томизмай гапириб беришга қарор қилди.\n— Олдин гапимни эшитинг ака, кейин мени нима қилсангиз, қилаверинг.\nШундай қилиб у акасига тунда бошига тушган барча гапларни айтиб берди. Энди керак бўлса, кўча қизи ролини ўйнаб, улардан қандай қасос олишни режалаштирганини ҳам яшириб ўтирмади.\n— Сиздан илтимосим, ўзимдан бошқа ҳеч ким билмайдиган бу машъум сиримни ҳеч кимга ошкор қилмасангиз. Агар ота-оналаримиз бу гапни эшитишса, улар не кўйларга тушишини яхши биласиз. «Йўқ, бу гапни ҳамма билиши лозим» — деб ўйласангиз, марҳамат, олдин мени ўлдиринг. Агар ўлдирмасангиз, қарорим қатъий, ўзимни ўзим ўлдираман.\nАкаси айтган сўзидан қайтмайдиган, бошига шунчалик кулфат тушганида ҳам довдираб қолмасдан, қатъий курашга отланаётган синглисига ачиниш ва фахр билан тикилиб қолди. Қалбида тўлиб-тошаётган ғазаб-нафрат ўрнини бир зумда акаларча ғамхўрлик, меҳрибонлик ҳислари эгаллаб олди.\n— Бечора сингилгинам, энди қандай эрга тегасан? —деди у шивирлаб.\n— Мен эрга тегмайман, ака. Сиримни ўзим билан олиб кетаман.\n— Бўпти, сен айтганча бўла қолсин. Аммо, анаву лаънатиларни менга кўрсатиб қўясан. Уларни шундай жазолайки...\n— Ака, сиз жуда қизиққонсиз. Уларни муштингиз билан айбига иқрор қила олмайсиз, натижада жиноятга қўл уриб, қамалиб кетишингиз мумкин. Мен уларни жиноят устида қўлга тушириб жазоламоқчиман.\n— Буни қандай қилмоқчисан?\n— Мен овга чиққан тун капалаги бўлиб, уларни тузоғимга илинтираман. Кейин эркаклик қувватини ўн баробар оширадиган доримни мақтайман. Бу гапга ишонтириб, унга дорини ичираман. Дорини ичгач, беш дақиқадан сўнг даҳшатли оғриқ тутиб, ҳар қандай йиртқич ҳам жойига ағнаб қолади ва узоқ муддатга эркаклигидан айрилади. Бу пайт мен аллақачон жуфтакни ростлаган бўламан.\n— Ахир... ахир бу ҳам жиноят-ку! Сени қўлга туширишса, судга беришади.\n— Бунисидан хавотирланманг, улар ўз гуноҳларини ошкор бўлишидан қўрқишади ёки уялишади. Бу ҳақида ҳеч кимга арз қила олишмайди. Қолаверса қиёфамни шундай ўзгартирайки, бошқа сафар мени кўришса, ҳеч қачон таний олишмасин.\n— Ажойиб режа. Аммо бундай қалтис ишга чиққанингда барибир сенга қўриқчилик қиламан..\nТегажоғлик ва шўхлик қилиб барча курсдошларининг жиғига тегадиган Дилшодани гўё биров унинг ўхшаш қиёфасига алмаштириб қўйгандек. Биров гап сўраса жавоб беради, сўрамаса, танаффусда ҳам жимгина институт кутубхонасидан олган навбатдаги китобни ўқиш билан банд бўлади. У Ибн Синонинг «Тиб қонунлари»дан бошлаб ҳозирги замон тадқиқотчиларининг урологияга оид барча тиббий китобларини синчиклаб ўргана бошлади. Доришуносликда ишлатиладиган барча медикаментларнинг ўзи қизиқаётган соҳага доир хусусиятларини, қўлланиш дозаларини, қандай дорилар билан қўшиб ишлатилиш мумкин ёки мумкин бўлмаган томонлари, унинг руҳий холатга таъсири билан қизиқа бошлади.\n«Инсон фаолиятини бош мия бошқариб туради. Қачонки инсон ўз ҳаётида бирор муаммога дуч келса, у бу муаммоларни ечиш йўлларини қидира бошлайди. Натижада мақсад вужудга келади. Бу мақсадни амалга ошириш учун изланиш керак бўлади. Ана, деворда кичик чумоли ўрмалаб кетяпти. Агар унинг атрофида бармоғингиз билан кичик доира чизиб кўйинг-чи, у доира бўйлаб гир югуриб, бармоқларингиз қолдирган нотаниш ҳид доирасидан чиқиб кетиш йўлларини қидира бошлайди. Ниҳоят у излана-излана энг кам ҳид таратаётган жойни топиб олади ва доирадан чиқиб кетади». Дилшода изланаётган ишида ўзини ана шу чумолига қиёслаб хаёлга чўмиб кетди. «У чиқиш йўлини топа олармикан? Қилмоқчи бўлаётган бу иши жиноят эмасмикан? Йўқ, бу уларнинг жиноятлари учун муносиб жазо!».\nУ эркаклар шаҳватини бошқарувчи простатит безлари фаолиятини чуқур ўргана бошлади. Бу безларга қандай препаратлар ижобий ёки салбий таъсир қилиши мумкинлиги аниқлади. Инсон организмига юбориладиган ҳар қандай тиббий препарат қайсидир аъзолар фаолиятига ижобий таъсир қилса, қайсиларигадир салбий таъсир қилиши мумкинлигини ўқиб, айнан ана шу дори-дармонлар билан қизиқа бошлади. Бир гуруҳ дорилар инсон организми фаолияти учун энг зарур бўлган антителалар ишлаб чиқарувчи безларнинг фаолиятини яхшиласа, бошқалари шундай антителаларни кучсизлантирар экан. Айни пайтда бу безлар шундай антителалардан жуда кўп миқдорда ишлаб чиқарса, бу бошқа бир аъзонинг фаолиятига салбий таъсир қиларкан. Салбий таъсир қилувчи бундай препаратларни аниқлаш осон. Фаоллаштирувчи ва акс таъсир қилувчи дорилар аралашмаси билан простатит безлар фаолиятини тўхтатиб қўйиш мумкинми? Бу қандай оқибатларга олиб келади? Буни каламушларда синаб кўриш керак».\nЎша куни у шаҳар дорихоналарини кезиб, чўнтагидаги бор пулига простатит безлар фаолиятини яхшиловчи ва аксинча таъсир қилувчи дорилардан сотиб олди. Кейин уларни махсус колбаларда эритиб, таблетка ясайдиган қолипчаларга қуйиб чиқди. Орадан бир неча муддат ўтгач, у янги нав дори таблеткаларига эга бўлди. Энди бу дорилардан турли миқдорда каламушларга бериб синаб кўриш ва натижасини аниқлашгина қолганди.\nЛабораторияга бориб, бўлим мудирининг рухсати билан иккита каламушга бирига бир ярим миқдорда, иккинчисига уч миқдорда дори «ичирди». Бир ярим доза қабул қилган каламуш икки кун ҳолсизланиб юриб тузалиб кетди, иккинчиси эса учинчи куни ўлиб қолди. «Э йўқ, менга ўлиб қолиши эмас, тирик қолиши керак. Бу тажриба муваффақиятсиз якунланди деб ҳисоблаймиз» қарор қилди у. Изланишлар яна бир ойча давом этди. Ниҳоят у тайёрлаган доридан ичган ўлгудек «хотинбоз» каламуш мода каламушларга мутлақо эътибор бермайдиган, кун бўйи бурчакда ўтириб, ҳамма нарсага бефарқ қарайдиган бўлиб қолганини кўргачгина «Жазо» деб номлаган дори аралашмаси ўзи кутган даражада таъсир кучига эгалигига амин бўлди. Бу орада институт лабораториясидаги ўнга яқин каламушни, еттита қуённи ўлдириб қўйиб, анчагина чиқимдор ҳам бўлди. Энг муҳими, ўзи доимо «қониқарли» баҳо оладиган «Фармакология»дан имтиҳонини аълога топширди. Энди бу дорини инсонлик қиёфасини йўқотган одамларда синаб кўришгина қолганди. Бунинг учун «тунги капалаклар»нинг хулқ-атворини, кийинишларини, муомила усулларини , худди улардек қиёфага кириш ва гапириш йўлларини ўрганиб олиш лозим эди.\nУ акасининг кийимларини кийиб, кўча кезиб юрган ўсмир қиёфасида танфуришлар тўпланадиган хилват меҳмонхона олдида амалиёт ўрганишга қарор қилди. Акасининг олабароқ кўйлагини ва шимини кийиб олди, ўғил болача тарошланган бошига кепка қўндириб, ўзини кўзгуга солиб кўрди. Кўзгудан бинойидек йигитча кўринди, аммо кўкраклари сирни ошкор қилиб қўйиши мумкинлигини ҳис қилиб, белидан кўкракларигача сочиқ ўраб, боғлаб ташлади. Энди у яғриндор ўспирин йигитчага айланиб қолганини кўриб, кўнгли жойига тушди.\nЎша куниёқ кечки пайт кўзига қора кўзойнак таққанича меҳмонхона томон йўл олди. Тунги капалаклардан айримлари илжайиб ўзлари томон кўз қисаётган, она сути оғзидан кетмаган бу ёш йигитчани бу йўлга кираётганидан ғашлари келиб уришиб беришди. Қай бирлари биландир атайлаб нархига келиша олмади. Уч-тўрт боралик амалиётдан сўнг уларнинг касбларига оид беҳаё қилиқларни, гап сўзларини кўнгилдагидек ўзлаштирганига ишонч ҳосил қилгач, бир кун кечқурин афт-ангорини роса бўяб, «тунги капалак» қиёфасига кириб, меҳмонхона олдидаги ўтирғичда «мижоз» кута бошлади. Орадан беш дақиқа ўтмасдан ўзи томон илжайиб келаётган олифта йигитни сезиб, ролини қойилмоқом ўйнашга киришди.\n— Ҳа яхши қиз, кутяпсизми?\n— Қанча дейсиз?\n— Ўзингиз қанча деб ўйлайсиз? Анавулардан анча гўзалроқман-а, нима дедингиз?\n— Ўнта бераман.\n—Ўн бешта. Фақат кўкидан.\nЙигит бир зум бошини қашлаб, унга тикилиб қолди. Афтидан қиз шунга арзийди, деган тўхтамга келди шекилли, «Бўпти, кетдик, машинамга чиқинг! –деди, унга еб қўйгудек илжайиб тикилиб.\n— Мени қаерга олиб бормоқчисиз? — деди қиз, машинага ўтираркан.\n— Микрорайонда ҳоли квартирам бор, бир оқшом севимли меҳмоним бўласиз, гўзал қиз.\n— Бўпти, кетдик.\nЙигит уни уйига олиб келиб, аввал роса меҳмон қилмоқчи бўлди, шекилли, бир пасда дастурхонни ноз-неъматлар билан тўлдириб ташлади.\n— Исмингиз нима, гўзалим, энди танишсак бўлар?\n— Исмим Соҳиба. Фақат илтимос, мендан манзилимни, иш жойимни сўраб-суриштирманг.\n— Мен эса, Суҳробман. Катта бир тижорат фирмасининг бошлиғиман. Манзилингизни айтмасангиз, сизни бошқа сафар қандай қидириб топаман?\n— Ўша жойдан топаверасиз.\n— Соҳибахон, энди ўша жойга борманг. Фақат ўзимники бўлишингизни истайман. Таъминотингизни ҳам бўйнимга оламан.\nҚиз бу таклифни эшитиб, беихтиёр кулиб юборди.\n— Оҳ-о, иштаҳангиз карнай-ку! Билсангиз, мен жуда кўп харажат қиламан. Чидармикансиз?\n— Чидайман, гўзалим, чидайман. Менинг сармоям жуда кўп. Келинг, олдин кайфиятимизни кўтариш учун манаву француз коньягидан ичайлик.\n— Тўхтанг Сухроб ака, қуйманг. Биринчидан мен мутлақо ичмайман. Сизга ҳам шуни маслаҳат бераман. Мен сизга кутганингиздан ҳам ортиқроқ лаззат бағишламоқчиман. Уни коняк билан аралаштириб бўлмайди.\n— Хўш, буни қандай амалга оширмоқчисиз?\n— Бу осон. Ҳар иккаламиз биттадан таблетка ичиб юборамиз. Орадан ўн дақиқа ўтар–ўтмас, иккаламиз ҳам битмас-туганмас эҳтирос оловида ёна бошлаймиз. Ўзингизни дев мисол паҳлавон сеза бошлайсиз. Менга ана шундай паҳлавон йигитлар ёқади. Шу сабаб бу дорини доим ёнимда олиб юраман.\n— Номи нима экан ўша дорининг?\n— Бу дорини дорихоналардан тополмайсиз, чет элники. Дугонам уни Америкадан келтирган, номи инглизча «Жазолафин»ми-е...\n— Бўпти Соҳибахон, сиз учун бир йўла иккитасини ичишга ҳам тайёрман.\n— Ҳо, бунинг бир донаси неча доллар туришини биласизми, яхши йигит? Берадиган пулингизга бир донасига ҳам рози бўлаверинг. Ҳа айтмоқчи, кейин ғирромлик бўлмаслиги учун мен пулни олдиндан оламан. Чўнтагингизни кавланг, яхши йигит.\nДилшода ўн беш долларни сумкачасига солиб дори солинган шишача оғзини очди. Ўзини дори ичгандек қилиб кўрсатиб, фужерга маъдан сув қуйиб ичди. Кейин шишачадан яна бир дона дори олиб, йигитга узатди.\n— Бўла қолинг, яхши йигит, сабрим чидамаяпти.\nЙигит илжайганича дорини ютиб, устидан сув кўтарди. Кейин Дилшодани қучиб, ўпмоқчи бўлди. Дилшода ноз қилгандек қиқирлаб кулиб хона бўйлаб қоча бошлади. Орадан беш дақиқа ўтмасдан уни қувлаётган йигит букчайганича полга ўтириб қолди.\n— Менга нима ичирдинг, ман ...жа...ла...қи! — деди у оғриқдан аянчли инграб.\n— Бу кунингдан баттар бўл, ҳайвон! Сенга бу ҳам кам!\nДилшода шундай деб унга нафрат билан тикилиб қўйди ва дадил эшик томон юрди. Кўча муюлишида уни машина билан кенжа акаси кутиб турарди...\nДилшода биринчи синовдан ҳеч қандай хатарсиз ва осонгина муваффақият билан ўтганидан, айниқса, ўзи кашф қилган дори кутган даражада таъсир қилганидан жуда мамнун эди. Бу ғалаба уни асосий интиқом сари руҳлантирди. Энди машъум тундаги қароқчиларни қўлга туширишгина қолганди..\n— Менга қара қизим, Дилшод деганинг ким?\n— Нимайди ойи?\n— Уч кундан бери телефон қилади, сен уятсиз қиз доим уйда бўлмайсан. Ё илгариги ўйинқароқлигингни яна бошладингми, бебош қиз?\n— Ҳеч қачон ойижон, ҳеч қачон. Кўраяпсиз-ку, кўчага доим акам билан чиқяпман. Дилшод менга бир тиббий китобни топиб бермоқчи эди. Демак, топибди-да.\n— Кўзингга қара, бебош қиз. Яна «китоб топиб бераман» деб бошингни айлантириб, ақлу ҳушингни ўғирлаб қўймасин. «Синамаган отнинг ёнидан ўтма!» деган гап бор. — Билишимча у яхши от, ойижон. Мен ҳозироқ унга қўнғироқ қилишим керак. — Алло, Дилшод ака, салом, топдингизми? — Топдим, адаш, топдим. Сиз ўйлагандан ҳам кўпроқ маълумотлар топдим. Сизни ҳозироқ кўрмасам бўлмайди. — Нега? Телефонда айтаверинг. — Ўзингизни ҳам кўргим келяпти. — Ойим «Синамаган отнинг ёнидан ўтма!» деяпти. Нега куляпсиз. У киши тўғри айтаяпти. Мени бир мартагина кўргансиз, холос. Мен ёмон от бўлишим мумкин. Бўпти, бўпти, уйимиз ёнига келақолинг. Майлими, ойи? Бор-йўғи ўн беш дақиқага чиқаман. Ойиси унга бошини сермаганича, тикилиб турарди. — Майли қизим, китобингни ол-у, дарров ортингга қайт. * * * — Сизга катта раҳмат, Дилшод ака. Ишимни анча осонлаштирдингиз. — У ҳар куни шаҳар истироҳат боғига киришда долларфурушлик ва айни пайтда мижозларига «қора дори» сотиш билан шуғулланади. Дилшода, у икки марта қамалиб чиққан, ўтакетган айёр ва ашаддий қонунбузар. Исми — шарифи ҳам жисми ва табиатига жуда монанд: Бўрибой Арслонов. — Айни муддао-ку! Бу бўрини мен ўша ерда қармоғимга илинтираман. — Бу гиёҳванд йигит билан ёлғиз курашишга қурбингиз етармикан? Рухсат беринг, ёнингизда бўлай. — Нима, доим ёнимда бўлиб, менинг бошимни айлантирмоқчимисиз? Шундай ниятингиз бўлса, бошдаёқ айтиб қўяй. Сиз яхши одамга ўхшайсиз. Мен эса сиздек яхши одамга арзимайдиган қизман. Бу биринчиси. Иккинчидан, ўша лаънатиларни уларнинг қабиҳ усулларидан фойдаланиб жазоламоқчиман. — Менинг ниятим жиддий. Сиз мендек яхши одам билан дўстлашишингизни истаяпман. Қолаверса, «уларнинг қабиҳ усулларидан фойдаланиб» деганингизда нимани назарда тутяпсиз? Наҳотки уларнинг даврасига қўшилишга аҳд қилган бўлсангиз? — Ҳа, қиёфамни ўзгартириб, уларнинг даврасига кирмоқчиман ва боплаб жазоламоқчиман. Менинг йўқотадиган ҳеч нарсам қолмаган. Сиз билан фақат дўст бўлиб қоламиз, Дилшод ака. — Бу ишга қачон киришасиз? — Эртагаёқ. У савдо қиладиган жойга мижоз сифатида бориб, назарига тушишга, қармоғимга илинтиришга уриниб кўраман. Йигит ўйланиб қолди. — Биласизми, жуда хавфли ишга қўл урмоқчисиз. Улар унча-мунча алдовларга учадиган лақмалар эмас. Жуда эҳтиёт бўлинг. Ҳар эҳтимолга қарши мана бу аппаратчани ёнингизда олиб юринг. Энг қалтис вазиятга тушиб қолганингизда, мана шу тугмачасини босинг. Мен дарров етиб бораман. Биз бу мосламани фавқулодда оғир вазиятларда, ер ости канализацияларида ишлайдиган ишчиларимизга берамиз. Келишдикми? — Келишдик. Лекин бу матоҳингиздан фойдаланишга эҳтиёжим бўлмаса керак. — Ҳар эҳтимолга қарши деяпман-ку. Лекин барибир сизни ёқтириб қолдим. Мен билан учрашиб туришга ваъда берақолинг. — Яхши одам ёмон ниятга бормаяптими? — Яхши одамда ҳеч қачон ёмон ният бўлмайди. — Бўпти, дўст сифатида учрашиб турамиз. * * * Дилшода бу учрашувга астойдил тайёрланди. Истироҳат боғига бориб дарвоза олдида турган бир тўда одамлар орасидан ўзини кулфат ботқоғига ботирган ўша ҳайдовчини, жингалак соч йигитни дарров таниб, қалбини худди ўша тундаги сингари қўрқув аралаш ҳаяжон қоплаб олди. Унга узоқдан бир неча лаҳза ғазаб билан тикилиб турди-да, ўзини босиб олишни, унинг ёнига «қора дори» хуморидан ночор аҳволга тушиб қолган гиёҳванд қиз қиёфасида бориши лозимлигини тушунди. — Бўрибой ака, мени қутқаринг. Бўлмаса ўлиб қоламан, — шивирлади у аянчли овозда унинг олдига бориб. Йигит ўз исмини айтиб мурожаат қилаётган бу қизни қаерда кўрганлигини эсламоқчи бўлгандек, бир неча лаҳза қизариб кетган кўзларини лўқ қилиб унга тикилди. Эслолмад\nКатегория: МУЛОХАЗА | Просмотров: 1613 | Добавил: Ангелочка | Рейтинг: 2.4/5


Қирғизистонда Атамбоевни дахлсизликдан маҳрум қилиш бўйича комиссия тузилди » Ўзбекистон янгиликлари – Zamin.uz\nҚирғизистон парламенти депутатлари собиқ президент Алмазбек Атамбоевни дахлсизликдан маҳрум қилиш бўйича комиссия ташкил этишди.\nТаъкидланишича, парламент йиғилишида комиссияни ташкил этиш таклиф қилинган, айни вақтда у шакллантирилган ва яқин орада ўз ишини бошлайди. Комиссия таркибига парламент фракциялари вакиллари кирган.\nҚирғизистон қонунчилигига кўра, собиқ президент 120 депутатнинг учдан икки қисми тегишли аризани имзолаб, уни бош прокуратурага жўнатса дахлсизликдан маҳрум этилиши мумкин. 2019 йил баҳорида депутатлар “Президент фаолияти кафолатлари тўғрисида”ги қонунга тузатишлар киритишиб, унга кўра собиқ президентлар баъзи ҳолатларда жиноий жавобгарликка тортилишлари мумкин.\nДепутатларнинг комиссия тузишларига эса Атамбоевнинг 8 июнда Бишкекдаги намойишдаги нутқи сабаб бўлган. Атамбоев бу нутқи давомида депутатларни иродасизликда, президентга тўлиқ итоат қилишда айблаган ва уларни “мишиқилар” деб атаган.\nАтамбоев Қирғизистонни 2011 йилдан 2017 йилгача бошқарган ва биринчи президентлик муддатидан кейин лавозимини кўнгилли тарзда тарк этган илк президент бўлган. Атамбоев 2 йил аввал Қирғизистон президенти лавозимига Сооронбай Жээнбековни илгари суриш ташаббусини билдирган. Бироқ кейинчалик улар орасида зиддиятлар вужудга кела бошлаган.\nҚирғизистонда 1,5 йил ичида коррупцияга гумон билан Атамбоевнинг яқин атрофидан бир неча киши, жумладан икки собиқ бош вазир, Бишкекнинг икки мэри, бир қатор вазирлар, депутатлар ҳибсга олинган.\nЯнгиликлар » Дунё » Қирғизистонда Атамбоевни дахлсизликдан маҳрум қилиш бўйича комиссия тузилди\n07:10 Жээнбеков собиқ президентларни дахлсизликдан маҳрум қилиш ҳақидаги қонунни имзолади\n11:45 Қирғизистонда собиқ президентлар жиноий жавобгарликка тортилиши мумкин\n22:42 Президент давлат телеканаллари фаолиятини ўрганиш бўйича комиссия ташкил қилди


22:05ЕЧЛ 2020/21 йилги мавсумнинг дастлабки саралаш раунди бошланди 0 22:00Карикатура: Месси "Наполи"дан чўчияпти 1 21:40А Серия клуби Давид Силванинг трансферини қачон эълон қилиши маълум 5 21:35"Тамбов" - "Ростов" (матнли трансляция) 72 21:23ЕЧЛ. Каканинг кечаги ўйинларга берган тахмини қанчалик ўзини оқлади? 9 21:11Томоша қилинг. "Бавария" ва "Челси" жамоалари ўртасидаги финал 4 21:05Рамос: “Кўпроғини хоҳлагандик” 14 20:40Бензема ЕЧЛ тўпурарлари рўйхатида Левандовскини қувиб ўтди 11 20:25ФНЛ. Галиулин захирадан майдонга тушган баҳсда “Нефтехимик” мағлубиятга учради 1 20:24Беларусь чемпионати. "Энергетик-БГУ" - "Неман" 1:1 0 20:05“Ювентус” эрта истеъфо учун Саррига 20 млн евро тўлаши мумкин 17 19:53Беларусь. "Энергетик-БГУ" кетма-кет иккинчи ўйинда дуранг ўйнади 11 19:42Нестеров, Қиличев, Касминин ва Жасур Азимов "Қизилқум" сафида майдонга тушишди 11 19:40“Арсенал”нинг мавсумдаги энг яхши футболчиси аниқланди 4 19:30РПЛ 2020/21. “Тамбов” – “Ростов”. Асосий таркиблар 22\n09 июн 2019 18:06\nЎзбекистон МТЖ. 7 август кунги машғулотлар, Ўткир Юсуповдан супер сейв 11


МУСТАҚИЛЛИГИМИЗ АБАДИЙ БЎЛСИН — Zamaxshariy.uz\n28 августа, 2021 admin Мақолалар\nИстиқлол туфайли она-диёримизда турли соҳаларда катта-катта ўзгаришлар бўлди. Шу жамладан мусулмонлари ҳаётида ҳам катта ижобий ўзгаришлар юз берди. Ўзбекистон мустакилликка эришганидан кейин мамлакатимизда халқимизнинг азалий муқаддас дини — Исломга катта эътибор берила бошлади. Чунки Ислом дини биринчи президентимиз И.Каримов таъкидлаганларидек:\n«…Ота-боболаримиз дини, у биз учун ҳам имон, ҳам аҳлоқ, ҳам диёнат, ҳам маърифат эканини унутмайлик. У қуруқ ақидалар йиғиндиси эмас. Ана шу маърифатни кишиларимиз жон-жон деб қабул қиладилар ва яхши ўгитларига амал қиладилар».\nДахрийликка асосланган собиқ иттифоқ тузуми пайтида барча диний ва миллий қадриятларидан узилган халқимиз истиқлолдан кейин имон-эътикод сари юз тутди. Зеро, ҳар бир миллат ўзининг руҳий-эътиқодий илдизларидан узилса, инқирозга учраши табиий бир хол эди. Давлатимиз ана шу нозик туйғуни чуқур хис этиб, мустақилликнинг илк кунлариданоқ халқнинг маърифати ва маънавиятини юксалтириш, имон-эътиқодли қилишга биринчи даражали аҳамият берди. Биринчи президентимиз И.Каримов таъкидлаганларидек:\nИстиклол туфайли мамлакатда Ислом дини равнақи йўлида кенг имкониятлар очилди. Ҳар бир нарсанинг аҳамияти қиёслаш ва солиштириш билан кўзга яққол ташланади. Истиқлолгача қай ҳолатда эдигу, ҳозир нималарга эришдик, собиқ иттифоқ даврида яшаганда ким эдигу, ҳозир қай мақомда турибмиз, мана шуларни бир-бирига таққослаш орқали истиқлолимизнинг чин, асл моҳиятини англаб етамиз. Бу нарса айниқса, мустақилликка эришганимиздан кейин миллий ва диний қадриятларимизни халқимизга қайтариш соҳасидаги салмоқли ишлар орқали янада равшанроқ намоён бўлади.\nИстиқлолдан олдин юртимиздаги масжидларнинг аҳволи ўта аянчли эди. Бутун республикада бор-йўғи тўқсонга яқин масжид бўлиб, уларнинг кўпи таъмирталаб, нураб-бузила бошлаган, таҳоратхонаси йўқ ҳисобида эди. Ҳозирги пайтда мамлакатимизда 2000 дан зиёд масжид мавжуд бўлиб, уларнинг аксарияти янгидан қурилди ва тўла таъмирдан чиқарилди. Вилоятимизнинг марказида маҳобатли “Оҳун бобо” масжиди ҳам қуриб битказилди. Буларнинг ҳаммаси мустақилликнинг кўзга кўринган самараларидир.\nФақат истиқлолгина юртимиз мусулмонларига “Ҳаж” ва “Умра” қилиш имкониятларини кафолатлаб берди. Ҳар йили етти мингдан ортиқ фуқароларимиз ҳаж ибодатини адо этиш шарафига муяссар бўлмоқдалар.\nҲозирги кунда барчамиз ер юзининг турли жойларида бўлиб турган турли офат ва балолар, уруш ва қон тўкишлар ҳақида эшитиб, кўриб турибмиз. Юртимизни турли офат-балолардан Ўз ҳимоясида сақлаб тургани учун Аллоҳга беадад ҳамд ва шукроналар айтишимиз лозим. Тинчлик ва хотиржамлик улуғ неъмат эканини ҳаммамиз яхши биламиз, аммо унинг қадрига етиш лозимдир.\nPrevious Post:ИЖТИМОИЙ ТАРМОҚЛАРДАГИ ВИРТУАЛ ЎЙИНЛАРДАН ЁШЛАРИМИЗНИ АСРАЙЛИК\nNext Post:ВАТАНИМИЗ РАВНАҚИ — МУСТАҚИЛЛИК ИЛА ЧАМБАРЧАС БОҒЛИҚ


Қандай ўсамиз? — Dilkashradio.com\n“Биз аксинча, ҳақиқат ва муҳаббатга содиқ қолиб, ҳар жиҳатдан баданнинг боши – Масиҳ томон ўсиб борайлик.” Эфесликларга 4:15.\n“Бундан буён…гўдаклардай бўлмайлик.” Эфесликларга 4:14.\nХудо бизнинг ўсишимизни хоҳлайди. Самовий Отамизнинг мақсади бизни руҳан камолга етказиш ва Исо Масиҳнинг сифатларига эга қилиш. Шуниси ачинарлики дунё бўйлаб жуда кўп имонлилар ёшлари ўтиб қолса ҳам, руҳан чақалоқлигича қоладилар. Уларнинг ёшлари бир жойга бориб қолган бўлса ҳам, ҳалигача йўргакка ўралган ҳолда қолганлар. Руҳан ўсишни хоҳласангиз бу ўз-ўзидан пайдо бўлиб қолмайди. Руҳан ўсишни хоҳлаган ҳар бир имонли биринчи ўринда руҳан ўсишни хоҳлаши, ўсишга қарор қилиши ва ўсишга ҳаракат қилиши лозим. Ва ҳар доим ўсишда давом этиши керак. Шогирд бўлиш – Исо Масиҳга ўхшаш бўлиш жараёни дегани. Бу эса доимо қарордан бошланади.\nИсо Масиҳ бизларни чақиради, биз эса жавоб берамиз. Исонинг дастлабки шогирдлари Исонинг орқасидан эргашганларида нимага қарор қилганларини билмаганлар. Улар шунчаки Исонинг таклифига рози бўлганлар ҳолос. Биринчи бошлаш учун шунинг ўзи етарли. Биринчи шогирд бўлишга қарор қилинг. Ҳаётингизда нимага қарор қилсангиз, шу қарор ҳаётингизни ўзгартиради. Баъзилар ҳаётда бойликка, катта мансабга ва обрўга эга бўлишга қарор қилади. Буларнинг охири эса тушкунликка тушиш ва ғам-алам билан тугайди. Қилаётган қарорингизнинг абадий натижаси бўлади. шунинг учун жуда донолик билан қарор қилиш яхшидир. Ҳаворий Бутрус бизни шундай деб огоҳлантирган эди: “Ўша кунда ҳамма нарса йўқ бўлиб кетар экан, сизлар қандай яшамоғингиз керак?”\nЎсишда Худонинг иши ва сизнинг ишингиз бор. Қарор қилиш ва ҳаракат қилиш сиздан аммо Масиҳга ўхшаш бўлишингизда ёрдам бериш эса Муқаддас Руҳнинг иши. сиз ичингиздаги баъзи ёмон иллатларни йўқ қилишингиз ва яхши сифатларни ривожлантиришинга ҳаракат қилишингиз лозим. АСта-секин фикрлаш усулингизни ҳам ўзгартиришингиз керак бўлади. Филлипликларга 2:12-13 оятларда: “Эй севганларим, из доим менинг гапимга қулоқ солиб келдингизлар. Шундай қилиб фақат олдингизда бўлганимда эмас, балки ҳозир менинг йўқлигимда яна кўпроқ қўрқув ва титроқ билан топган нажотингизни бут қилишга тиришинглар. Зотан Худонинг ўзи сизларнинг вужудингизда амал қилади, У Ўз мурод мақсадини адо этишингиз учун сизларда хоҳишни ҳам ҳаракатни ҳам туғдиради.” Деб ёзилган. Бу оят руҳан ўсишнинг икки томонини кўрсатади. Биринчиси “тиришинглар”, иккинчиси “амал қилади”. Биринчи сўз бизга тегишли.\nИккинчиси эса Худога. Руҳий ўсиш анчагина меҳнат қилишни талаб этади. Бу сиз билан Муқаддас Руҳ ўртасидаги меҳнатдир. Бу оят қандай нажот топиш ҳақида эмас, қандай ўсиш ҳақида йўл кўрсатади. Ҳаётингизни ўзгартириш учун эса ўйлаш услубингизни ўзгартириш керак бўлади. шунинг учун ҳам Инжилда: “Қандай ўйлаётганингизга диққат қилинглар”, — дебёзилган. Азиз биродарлар руҳий ўсиш учун бугуноқ ҳаракатингизни бошланг. Ахир эртага нима бўлишини билмайсиз-ку! Худо эса сизни ташлаб қўймайди.


АҚШ ва Россия ҳарбий раҳбарлари музокара ўтказди\nАҚШ ҳарбий раҳбари Россия Бош штаби раҳбари билан гаплашди\n20 May 10:32 Жаҳон\nАҚШ ва Украина МИЛЛИЙ РОССИЯ РФ УРУШ\nАҚШ штаб бошлиқлари бирлашган қўмитаси раҳбари Марк Милли Россия Бош штаби раҳбари Валерий Герасимов билан телефон орқали мулоқот қилди.\nБу ҳақда Миллий вакилларидан бири маълум қилди, деб хабар беради 19-май, пайшанба куни SkyNews.\n«Ҳарбий етакчилар бир қатор хавфсизлик масалаларини муҳокама қилдилар ва алоқа линияларини очиқ сақлашга келишиб олдилар», деди Миллли матбуот котиби.\nШунингдек, у икки ҳарбий қўмондон ўртасидаги суҳбатнинг аниқ тафсилотлари ошкор этилмаслигини қўшимча қилди.\nМудофаа вазири Ллойд Остин ўтган ҳафта Россия Украинага бостириб киришни феврал ойида бошлаганидан бери илк бор россиялик ҳамкасби билан суҳбатлашганидан сўнг бу чақириқ.\nПолша Сейми Путинни ҳарбий жиноятчи сифатида тан олиш тўғрисидаги резолюцияни қабул қилди


Россияда қайдга туриш қоидалари кескинлашади\nРоссия Федерал миграция хизмати қайдга туриш қоидаларни бузган хориж фуқаролари, жумладан, меҳнат муҳожирлари учун жазони кескинлаштирмоқчи. Қонунга киритилаётган ўзгартишлар ташаббуси президент Владимир Путиндан чиққани айтилмоқда.\nМиграция қонунчилигини бузганлар жаримага тортилади\nФедерал миграция хизмати Фуқаролик, Уй-жой, Маъмурий ва Жиноий Кодексларининг қайдга олиш қоидаларига ўзгартишлар киритиш таклифи билан Россия парламентига мурожаат қилди.\nТаклиф этилаётган ўзгартишларга кўра, миграция қонунчилигини бузган шахслар, айниқса, ҳориж фуқаролари жавобгарлигини ошириш кўзда тутилган. Шунингдек, қонунбузар уй эгаларини жавобгарликка тортиш қоидалари ҳам ишлаб чиқилган.\nМиграция хизмати томонидан таклиф этилаётган янгиликлар фуқаролар ҳуқуқларини камситмайди, шунчаки фуқароларни қайдга туриш қоидаларига жиддийроқ муносабатда бўлишга мажбур қилади холос, дея ишонтиради Озодлик билан суҳбатлашган ФМСнинг паспорт иши ва аҳолини қайдга олишни ташкиллаштириш бошқармаси раҳбари Михаил Утяцкий.\n- Биз фуқароларнинг эркин ҳаракатланиш ҳуқуқини чекловчи қўшимча қоидалар жорий қилишни таклиф этаётганимиз йўқ ва таклиф этмаймиз ҳам. Таъкидлаш зарурки, кейинги пайтларда Россия Федерацияси аҳолисининг фаоллиги ошди – ва бу жуда яхши! Масалан, 2004 йилда биз яшаш жойи бўйича 4 миллион одамни қайдга олган бўлсак, 2011 йилга келиб яшаш жойи бўйича қайдга олинганлар сони 13 миллион кишига етди. Давлат ўзининг маъмурий бошқарувини самарали тарзда амалга ошириши учун аҳоли миграцияси тўғрисида объектив маълумотга эга бўлиши керак, дейди ФМС расмийси Михаил Утяцкий.\nРоссия ва чет эл фуқароларини регистрация қилиш қоидаларига ҳам жиддий ўзгартишлар жорий қилиниши кўзда тутилмоқда.\nФМСнинг қонунчилик ташаббусини киритишига, ташкилот раҳбарларининг сўзларига қараганда, йилига 1 миллиондан зиёд одам Россияда регистрация қоидаларини бузганликда айбланиб, маъмурий жазога тортилаётгани сабаб бўлган.\nМуҳожирларга кўмак бериш Халқаро жамоатчилик ҳаракати ижроия қўмитаси раиси Лидия Графова жорий этилаётган ўзгартишлар Россия фуқароларининг ҳуқуқларини мигрантлар билан тенглаштиради, деган фикрда.\n- Федерал миграция хизмати ноқонуний меҳнат миграцияси оқимининг 90 фоизини назорат қила олмаётган бир пайтда улар зиммасига ички миграция, яъни Россия фуқаролари устидан назорат қилиш юклатилмоқда. Эндиликда 90 кундан кейин ҳар қандай россиялик ҳам қайдга туриши керак экан, дейди Лидия Графова.\n“Россия елимдан эмас!”\nКузатувчилар қонунга киритилиши таклиф қилинаётган ўзгартишларда алоҳида эътибор халқ орасида "елимли" деб аталувчи уйларга қаратилаётганини гапирмоқда. Маълум бўлишича, ФМС айрим уйларда юзлаб одамлар қайдга олинганини аниқлаган.\nШу боис, янги қоидаларга кўра, қайдга тураётган ҳар бир одамга камида 6 квадрат метр майдон талаб қилинади, агар бундан камроқ бўлса, у қайдга олинмайди, дея давом этади ФМС бошқарма бошлиғи раҳбари Михаил Утяцкий.\n- Ўтган йилнинг ўзида Федерал миграция хизмати органлари томонидан 6 мингдан зиёд “резинали уйлар”, “резинали квартиралар” аниқландики, уларда 300 мингга яқин фуқаролар қайдга олинган экан. Аслида бу одамлар у ерда яшай олмайди. Янги тартибларга кўра, эндиликда уй эгалари ҳам бундай қонунбузарликлар учун маъмурий жавобгарликка тортилади, дейди Михаил Утяцкий.\n“Миграция. 21 аср” мустақил журнали редактори Лидия Графова ФМС таклиф қилаётган қонунга ўзгартишлар муаммо сабабларини эмас, балки унинг натижаларини бартараф этишга қаратилган, дейди:\n- “Резинали квартиралар” мавжудлиги аниқ. 5 метр жойда 100 киши пропискада туриши ахмоқлик, албатта. Лекин масаланинг илдизини қидириш керак. Нега шундай ҳолат юзага келмоқда? Бунинг сабаби қайдга туришда бевосита ФМС билан контакт қилиш зарур, бу эса фуқаролар учун азобларнинг азоби! Шу сабабли фуқароларнинг аксари ўз уйларида хорижликларни умуман қайдга олмасликни афзал кўрмоқда, дейди Лидий Графова Озодлик билан суҳбатда.\nФМС ташаббуси билан Думага киритилган қатор қонунларга ўзгартишлар шу йилнинг кузида қабул қилиниши кутилмоқда.\nҒоя ташаббусчиси ким?\nФМСнинг бундай кескин чораларни кўришига 2012 йил январ ойида ўша пайтда Россия Бош вазири Владимир Путиннинг миграция сиёсатида тартиб ўрнатиш кераклиги тўғрисида эълон қилган мақолалари ва шу йилнинг июнида Миграция хизматига бу ҳақда берган махсус буйруғи туртки бўлгани айтилмоқда.\nЖумладан, “резинали квартиралар” эгаларини жиноий жавобгарликка тортиш билан биргаликда, у ўз чиқишларидан бирида мигрантлар учун рус тилидан имтиҳон топшириш ташаббусини илгари сурган эди.\nПутин меҳнат миграцияси бўйича илғорлик қилаётган Марказий Осиё мамлакатлари билан виза режими жорий қилинмаётгани сабабларини бундай изоҳлаган эди.\n"Маълум даражада, сиёсий сабабларга кўра, биз МДҲ давлатлари билан виза режимини жорий қилмаяпмиз, акс ҳолда биз уларни мутлақо йўқотиб қўямиз. Мен ФМС олдида турган муаммоларнинг жиддийлигини тушуниб турибман, чунки бу минтақа давлатларининг бирортаси билан виза режими йўқ. Хўш, мигрантни чиқариб юбораяпмиз, улар эса самолёт ёки поезд билан ортга қайтиб келяпти, устига бизнинг ҳисобимиздан оиласини боқиб келяпти", дея ёзган эди эндиликда президент курсисини эгаллаган Владимир Путин.